
转讜住驻讜转





	诪砖讜诐 讚讛讜讬 讚讘专 砖讬砖 诇讜 诪转讬专讬谉 讜讻诇 讚讘专 砖讬砖 诇讜 诪转讬专讬谉 讜讻讜'. 讜讗诐 转讗诪专 讜讛讗 [驻专讬砖讬转] 诇注讬诇 讚诇讗 砖讬讬讱 讚讘专 砖讬砖 诇讜 诪转讬专讬谉 讗诇讗 讘诪讬谉 讘诪讬谞讜 讜讬''诇 讚讗讬谉 讛讻讬 谞诪讬 讚诇讗 讗诪专讬谞谉 诇讬讛 讗诇讗 讘诪讬谉 讘诪讬谞讜 讜讛讻讗 讙讘讬 转讞讜诪讬谉 砖讗谞讬 讚讞诪讬专讬 讻讗讬诇讜 讛讜讬 诪讬谉 讘诪讬谞讜 讘注诇诪讗 讻讬讜谉 讚诪诪讜谞讗 讛讜讗 讜注讬''诇 讚讻讬讜谉 讚讛注讬住讛 讗讬谞讛 谞诇讜砖讛 讗诇讗 注''讬 讛诪讬诐 讜讛拽讚专讛 谞转拽谞讛 讘砖讘讬诇 讛转讘诇讬谉 讗诐 讻谉 讻砖注专讘 讝讛 讘讝讛 讛讜讬 讻讗讬诇讜 诪讬谉 讗讞讚: 讛拽讚砖 讚诇讗 讘讚讬诇讬 讗讬谞砖讬 讙讝专讜 专讘谞谉. 讜拽砖讛 讚讘驻''拽 讚驻住讞讬诐 (讚祝 讜.) 拽讗诪专 讗诐 砖诇 讛拽讚砖 讛讜讗 讗讬谉 爪专讬讱 诇讻住讜转讜 诪驻谞讬 砖讘讚诇讬诐 诪诪谞讜 讗诇诪讗 诪砖诪注 讚讛拽讚砖 讘讚讬诇讬 诪讬谞讬讛 讜讬''诇 讚讗讬谉 讛讻讬 谞诪讬 讚诇讙讘讬 讞讜诇讬谉 讘讚诇讬谉 诪诪谞讜 讗讘诇 诇讙讘讬 注''讝 诇讗 讘讚讬诇讬 诪讬谞讬讛: 讜转讬驻讜拽 诇讬讛 诪砖讜诐 诪谞讗. .. 讜讗''转 讜诇讘讟讬诇 诪谞讗 讗讙讘 砖诇讛讘转 讚讛讻讬 讗诪专 讘砖讘转 驻专拽 讛诪爪谞讬注 (讚祝 爪讙:) 驻讞讜转 诪讻砖讬注讜专 讘讻诇讬 驻讟讜专 讗祝 注诇 讛讻诇讬 讚讛讜讬 讛讻诇讬 讘讟诇 讗讙讘 讛讗讜讻诇讬谉 讜讬''诇 讚砖讗谞讬 讛讻讗 讚诇讬讻讗 讞砖讬讘讜转讗 讘砖诇讛讘转 诇讘讟诇 讛讻诇讬 诇讙讘讛 讚诇讬转 讘讛 诪诪砖:





专讘讬谞讜 讞谞谞讗诇

讻讬 讛谞讛 讛讜讗 讘注爪诪讜 诇讗 谞转注专讘 专讘 讗砖讬 讗诪专 讝讜 讛注讬住讛 诪讞专 诪讜转专转 讜讛讜讬讗 诇讛 讚讘专 砖讬砖 诇讜 诪转讬专讬谉 讜诇讗 讘讟讬诇 讗驻讬诇讜 讘讗诇祝 专' 讬讛讜讚讛 驻讜讟专 讘诪讬诐 诪驻谞讬 砖讗讬谉 讘讛谉 诪诪砖 讻诇讜诪专 谞讘诇注讬谉 讛谉. 讜讗拽砖讬谞谉 诇专' 讬讛讜讚讛 诪诇讞 诇讗 讘讟讬诇 讜讛转谞讬讗 专' 讬讛讜讚讛 讗讜诪专 诪讬诐 讜诪诇讞 讘讟讬诇讬谉 讘讬谉 讘注讬住讛 讘讬谉 讘拽讚专讛. 



讜驻专拽讬谞谉 诇讗 拽砖讬讗 诪转谞讬转讬谉 讘诪诇讞 住讚讜诪讬转 砖讗讬谞讜 谞讬诪讜讞 讘诪讬诐 讗诇讗 注讚 砖讬砖讞拽 讘专讬讬转讗 讘诪诇讞 讗讬住转专讜拽谞讬转. 



讜讛转谞讬 专' 讬讛讜讚讛 讗讜诪专 诪讬诐 讜诪诇讞 讘讟讬诇讬谉 讘注讬住讛 讜讗讬谉 讘讟讬诇讬谉 讘拽讚专讛 诪驻谞讬 专讜讟讘讛 讻诇讜诪专 讘注讬住讛 谞讘诇注讜 讜讗讬谞谉 谞讬讻专讬谉 讜诇驻讬讻讱 讘讟诇讜 讜讘专讜讟讘 讛谞讛 讛诪讬诐 谞讬讻专讬谉. 讜驻专拽讬谞谉 讛讗 讚转谞讬讗 讘讟诇讬谉 讘拽讚专讛 讘专讜讟讘 注讘讛 讜讛讗 讚转谞讬讗 讗讬谉 讘讟诇讬谉 讘专讻讛:




讛讙讞诇转 讻专讙诇讬 讛讘注诇讬诐. 讗讘诇 砖诇讛讘转 讻讙讜谉 讛诪讚诇讬拽 诪谞专 诇谞专 讜讻讬讜爪讗 讘讝讛 讻专讙诇讬 讻诇 讗讚诐 讻诇讜诪专 讗讬谉 讘讛 诪诪砖 诇拽谞讜转 砖讘讬转讛:
转"专 讛' 讚讘专讬诐 谞讗诪专讜 讘讙讞诇转 讙讞诇转 讻专讙诇讬 讛讘注诇讬诐 讙讞诇转 砖诇 讛拽讚砖 讛谞讛谞讬谉 诪诪谞讛 诪讜注诇讬谉 讘讛 讜讙讞诇转 砖诇 注"讝 讗住讜专讛 讜讛诪讜爪讬讗 讙讞诇转 诇专讛"专 讞讬讬讘 讜讛诪讜讚专 讛谞讗讛 诪讞讘讬专讜 讗住讜专 讘讙讞诇转讜 讜诪讜转专 讘砖诇讛讘转 砖诇讜 讻诇讜诪专 诪讚诇讬拽 诪谞专讜 讜讻讬讜爪讗 讘讜 诪讜转专 讜讛专讬 讛讜讗 讻专讙诇讬 讻诇 讗讚诐 讜讗诐 讛讬讗 砖诇 讛拽讚砖 诇讗 谞讛谞讬谉 讜诇讗 诪讜注诇讬谉 讜讗诐 诪砖诇 注"讝 讛讬讗 诪讜转专转 讜讛诪讜爪讬讗 砖诇讛讘转 讘专讛"专 讻讙讜谉 砖谞驻讞 讘驻讬讜 讜讻讬讜爪讗 讘讝讛 讜讚讞讛 讛砖诇讛讘转 诪专砖讜转 讛讬讞讬讚 诇专砖讜转 讛专讘讬诐 驻讟讜专 讜讝讛 驻讬专讜砖 讚讗讚讬讬讛 讗 讚讜讬讬. 讗讘诇 讗诐 讛讜爪讬讗 砖诇讛讘转 讘拽讬住诐 砖讛讜讗 讞转讬讻转 注抓 讗注"驻 讚诇讬讻讗 讘讛讗讬 注抓 砖讬注讜专 讻讚讬 诇讘砖诇 讘讬爪讛 拽诇讛 讗讜 砖驻讗 诪砖讞讗 讘讞住驻讗 驻讞讜转 诪诪讛 砖专讗讜讬 诇转转讜 讘讬谉 驻爪讬诐 诇讞讘讬专讜 讗讜 驻转讬诇讛 讚讜诇拽转 讜讻讬讜爪讗 讘讗诇讜 讞讬讬讘 讜讗讬谞讜 驻讟讜专 讘砖诇讛讘转 讗诇讗 讘讝诪谉 讚讗讚讬讬讛 讗讚讜讬讬 讻诪讜 砖驻讬专砖转讬 诇诪注诇讛:




诪转谞讬' 讘讜专 砖诇 讬讞讬讚 讻专讙诇讬讜. 



讜专诪讬谞讛讬 谞讛专讜转 讛诪讜砖讻讬谉 讜诪注讬谞讜转 讛谞讜讘注讬谉 讻专讙诇讬 讻诇 讗讚诐 讜讛讗 住转诪讗 拽转谞讬 讚讗驻讬' [砖诇] 讬讞讬讚 讜拽转谞讬 讻专讙诇讬 讻诇 讗讚诐 讜讗"诇 专讘 谞讞诪谉 诇专讘讗 诪转谞讬转讬谉 讘诪讻讜谞住讬谉 讻讙讜谉 诪讬 讙砖诪讬诐 讘讚讜转讬讜转 讜讻讬讜爪讗 讘讛谉 讛谞讜讘注讬谉 讻专讙诇讬 讻诇 讗讚诐 讜砖诇 讗谞砖讬 讛注讬专 讻专讙诇讬 讗谞砖讬 讗讜转讛 讛注讬专 讜砖诇 注讜诇讬 讘讘诇 讻专讙诇讬 讛诪诪诇讗. 



讗讬转诪专 诪讬诇讗 诪讬诐 诪讘讜专 砖诇 注讜诇讬 讘讘诇 讜谞转谞诐 诇讞讘讬专讜 专讘 谞讞诪谉 讗讜诪专 讻专讙诇讬 诪讬 砖谞转诪诇讗讜 诇讜 拽住讘专 讘讬专讗 讚砖讜转驻讬 谞讬谞讛讜 讜诪讞诇拽讜 谞转谉 诇讜 讜专讘 砖砖转 讗诪专 讻专讙诇讬 讛诪诪诇讗 拽住讘专 讘讬专讗 讚讛驻拽讬专讗 讛讜讗 讜讛诪诪诇讗 讛讜讗 讛讝讜讻讛 讘讛谉.





专砖讘"讗

专讘 讗砖讬 讗诪专 诪砖讜诐 讚拽讬讬诪讗 诇谉 讚讘专 砖讬砖 诇讜 诪转讬专讬谉. 讻讙讜谉 讟讘诇  讜诪注砖专 砖谞讬 讜讞讚砖 诇讗 谞转谞讜 讞讻诪讬诐 砖讬注讜专, 讜讟讘诇 讜讚讗讬 讘砖讗讬谞讜 诪讬谞讜 讘讟诇 讛讜讗  讘砖砖讬诐 讻砖讗专 讛讗住讜专讬诐 讗诇讗 诇讗 讗诪专讜 讗诇讗 诪讬谉 讘诪讬谞讜 讜讻谉 讗诪专讜 讘讬专讜砖诇诪讬 诪驻讜专砖  (砖讘讬注讬转 驻"讜 讛"讜), 讜讗诐 讻谉 诪讬诐 讜诪诇讞 讛专讬 讛谉 讻诪讬谞谉 砖诇 注讬住讛.



讙诪专讗: 讙讞诇转 砖诇 注讘讜讚讛 讝专讛 讗住讜专讛 讜砖诇讛讘转 诪讜转专转. 讛拽砖讛 讛专讘 专讘讬 讗诇讞谞谉  讝"诇 讗诐 讻谉 诪讛 讗诪专讜 讘讘专讻讜转 驻专拽 讗诇讜 讚讘专讬诐 (讘专讻讜转 谞讗, 讘) 砖讗讬谉 诪讘专讻讬诐 注诇 砖诇讛讘转 砖诇  注讘讜讚讛 讝专讛, 讜转讬专爪讜 讘转讜住' 讚讛转诐 讚讜拽讗 讘砖讬砖 讙讞诇转 注诪讛.



讜转讬驻讜拽 诇讬讛  诪砖讜诐 诪谞讗 讘讞住驻讗. 讜讗诐 转讗诪专 讜讛讗 讘诪谞讗 谞诪讬 讛讜讛 诪爪讬 诇砖谞讜讬讬 诇讛 讜讻砖讗讬谉  爪专讬讱 诇讻诇讬, 讜讻讚讗诪专讬谞谉 讘驻专拽 讛诪爪谞讬注 (砖讘转 爪讙, 讘) 讛诪讜爪讬讗 讗讜讻诇讬诐 讻砖讬注讜专 讘讻诇讬  讞讬讬讘 注诇 讛讗讜讻诇讬诐 讜驻讟讜专 注诇 讛讻诇讬 讜砖诇讛讘转 讗驻讬诇讜 讻诇 砖讛讜讗 专讗讜讬讛 讛讬讗 讜讻砖讬注讜专  讛讬讗, 讜讬砖 诇讜诪专 讛讻讗 砖讗谞讬 讚讻讬讜谉 砖讗讬 讗驻砖专 诇讛讜爪讬讗 讛砖诇讛讘转 讘驻谞讬 注爪诪讛 讻爪专讬讱  诇讻诇讬 讛讜讗.



诪转谞讬': 讜砖诇 注讜诇讬 讘讘诇 讻专讙诇讬 讛诪诪诇讗. 驻讬专砖 专砖"讬  讝"诇 诪驻谞讬 砖讛讜讗 讛驻拽专 讜讛驻拽专 谞拽谞讛 讘讛讙讘讛讛, 讜诇讬转 诇谉 诇讚专讘讬 讬讜讞谞谉 讘谉 谞讜专讬 讚讗诪专  谞讻住讬 讛驻拽专 拽讜谞讬谉 [砖讘讬转讛] 讘诪拽讜诪谉, 讜讗讬转 诇讬讛 诇转谞讗 讬砖 讘专讬专讛 讜讗诪专讬谞谉 讛讜讘专专  讛讚讘专 诪讗转诪讜诇 诇讛讗讬 讙讘专讗 讞讝讬 讜讘专砖讜转讬讛. 讜讘转讜住' 讛拽砖讜 讚讗讬 转谞讗 讚讛讗讬 诪转谞讬转讬谉  讗讬转 诇讬讛 讬砖 讘专讬专讛 讛讜讛 诇讛讜 诇讗拽砖讜讬讬 诪讬谞讛 诇诪讗谉 讚讗诪专 诇注讬诇 讗讬谉 讘专讬专讛, 讗诇讗  讟注诪讗 讛讻讗 诪砖讜诐 讚专讘谞谉 讗讜拽诪讬讛 讗专砖讜转 讻诇 讬砖专讗诇 讜讻诇 讗讞讚 讬讻讜诇 诇诪诇讗讜转  讜诇讛讘讬讗 注诪讜 讘诪拽讜诪讜.



讜专诪讬谞讛讜 谞讛专讜转 讛诪讜砖讻讬诐 讜诪注讬讬谞讜转 讛谞讜讘注讬谉  讜讻讜'. 讗讬讻讗 诇诪讬讚拽 诇讜拽诪讬讛 讘砖诇 专讘讬诐 讜砖诇 讛驻拽专 讛谉 诇讗 拽谞讜 砖讘讬转讛 讻专讘谞谉  讚专讘讬 讬讜讞谞谉 讘谉 谞讜专讬, 讬砖 诇讜诪专 讚驻砖讬讟[讗] 诇讬讛 讚住转诪讗 拽转谞讬 讜讗驻讬诇讜 砖诇 讬讞讬讚  诪讚转诇讬 讟注诪讗 讘诪砖讬讻转谉 讜谞讘讬注转谉, 讜讟注诪讗 诪砖讜诐 讚谞讬讬讚 讜讻诇 讚谞讬讬讚 诇讗 拽谞讬 砖讘讬转讛  讜讻讚讗讬转讗 讘注讬专讜讘讬谉 (诪讜, 讗).



讜砖诇 讗谞砖讬 讛注讬专 讻专讙诇讬 讗谞砖讬 讗讜转讛  讛注讬专. 驻讬专砖 专砖"讬 讝"诇 讜讬砖 诇讛诐 讗诇驻讬诐 讗诪讛 诇讻诇 专讜讞 讜讗诐 注讬专讘 讝讛 诇爪驻讜谉  讜讝讛 诇讚专讜诐 讗讬谉 讗讞讚 诪讛诐 讬讻讜诇 诇讛讜诇讬讻讜 讬讜转专 诪讗诇驻讬诐 讗诪讛, 讜住讜讘专 讚讻专讙诇讬 讗谞砖讬  讗讜转讛 讛注讬专 讜讗诇驻讬诐 讗诪讛 讞讚 砖讬注讜专讗 讛讜讗, 讜讛拽砖讜 注诇讬讜 讚讛讗 讘驻专拽 诪讬 砖讛讜爪讬讗讜讛讜  (注讬专讜讘讬谉 诪讛, 讘) 转谞讬讗 讙砖诪讬诐 砖讬专讚讜 (诪诪注讬谞讜转) [诪注讬"讟] 讬砖 诇讛诐 讗诇驻讬诐 讗诪讛  诇讻诇 专讜讞 讘讬"讟 讛专讬 讛谉 讻专讙诇讬 讻诇 讗讚诐, 讜讗转讬谞谉 讛转诐 诇诪讬讚拽 诪讬谞讛 谞讻住讬 讛驻拽专  拽讜谞讬诐 砖讘讬转讛 讜讚讞讛 专讘 住驻专讗 讜讗讜拽诪讛 讘讙砖诪讬诐 讛住诪讜讻讬诐 诇注讬专 讚讗谞砖讬 讛注讬专 讚注转谉  注诇讬讛谉 讜讗拽砖讬 注诇讬讜 专讘 讬讜住祝 讗讬 住诇拽讗 讚注转讱 讘讙砖诪讬诐 讛住诪讜讻讬诐 诇注讬专 注住拽讬谞谉 讛讗讬  讬砖 诇讛诐 讗诇驻讬诐 讗诪讛 诇讻诇 专讜讞 讻专讙诇讬 讗谞砖讬 讗讜转讛 讛注讬专 诪讬讘注讬 诇讬讛, 讗诇诪讗 专讙诇讬  讗谞砖讬 讗讜转讛 讛注讬专 讜讗诇驻讬诐 讗诪讛 诇讻诇 专讜讞 诇讗讜 讞讚 砖注讜专讗 讛讜讗, 讜专砖"讬 讝"诇 谞砖诪专 砖诐  诪讝讛 讜驻讬专砖 诪讚拽转谞讬 讬砖 诇讛诐 讗诇驻讬诐 讗诪讛 诇讻诇 专讜讞 讗诇诪讗 诇讗 拽谞讜 砖讘讬转讛 诪讞诪转 讚注转  讗谞砖讬 讛注讬专, 讚讗讬 诪砖讜诐 讗谞砖讬 讗讜转讛 讛注讬专 讛讗讬 诇讬砖谞讗 讛讜讛 讘注讬 诪讬诪专 讛专讬 讛谉 讻专讙诇讬  讗谞砖讬 讗讜转讛 讛注讬专 讚讛讬讬谞讜 砖谞讬 讗诇驻讬诐 讗诪讛 诇讻诇 专讜讞. 讜谞专讗讛 诇讬 砖诇讗 讛讬讛 爪专讬讱  专砖"讬 讝"诇 诇讚讞讜拽 注爪诪讜 讘讝讜, 讜讗驻讬诇讜 诇驻讬 住讘专转讜 砖住讜讘专 砖讗讬谉 讗讞讚 诪讗谞砖讬 讗讜转讛  讛注讬专 砖讬注专讘 讬讻讜诇 诇讛讜诇讬讱 诇诪拽讜诐 砖注讬专讘 讘专讬讬转讗 讚拽转谞讬 讬砖 诇讛诐 讗诇驻讬诐 讗诪讛 诇讻诇  专讜讞 诪砖诪注 讗诇驻讬诐 讗诪讛 诪诪拽讜诐 诪爪讬讗转讜 (诪诪谞讜) 讜诇讗 诪转讞讜诐 讛注讬专 讜讗讬 诪砖讜诐 讚注转  讗谞砖讬 讛注讬专 讻专讙诇讬 讗谞砖讬 讗讜转讛 讛注讬专 诪讘注讬讗 诇讬讛 讜讗诇驻讬诐 讗诪讛 诪转讞讜诐 讛注讬专 诪砖讞讬'  诇讛讜, 讜讘讝讛 谞专讗讛 诇讬 砖注诇讛 诇讬讛 诇专砖"讬 讝"诇 转讬专讜抓 讬驻讛 讘讗讜转讛 砖诪讜注讛.
讗诇讗 砖注讬拽专 讚讬谞讜 讗讬谞讜 诪讞讜讜专, 讚讻讬讜谉 讚拽讬讬诪讗 诇谉 讚讘讚专讘谞谉 讬砖 讘专讬专讛 讛专讬  讛谉 讻专讙诇讬 讛诪诪诇讗 (讜讻讗谞砖讬) [讚砖诇 讗谞砖讬] 讗讜转讛 讛注讬专 讻讘讜专 砖诇 砖讜转驻讬诐 讜讛专讬 讛谉  讻专讙诇讬 [讗讞讚] 诪谉 讛砖讜转驻讬谉 砖诪诇讗 诇注爪诪讜, 讻讚诪砖诪注 讘诪讛 砖谞讞诇拽讜 讘住诪讜讱 专讘 谞讞诪谉 讜专讘  砖砖转 讚讻诇 讗讞讚 诪谉 讛砖讜转驻讬谉 砖诪诇讗 诇注爪诪讜 讛专讬 讛谉 讻专讙诇讬讜 讚讬砖 讘专讬专讛 讜讗诪专讬谞谉 诪专  诪讚讬讚讬讛 拽讗 诪诪诇讗 讜诪专 诪讚讬讚讬讛 拽讗 诪诪诇讗, 讗诇讗 讛讻讬 驻讬专讜砖讜 讛专讬 讛谉 讻专讙诇讬 讗谞砖讬  讗讜转讛 讛注讬专 讜讻诇 讗讞讚 诪讘谞讬 讛注讬专 诪诪诇讗 讜诪讜诇讬讱 讘专讙诇讬讜 讚讬砖 讘专讬专讛 讜讻注谞讬谉 砖讗诪专  专讘 (诇注讬诇 讘讬爪讛 诇讝, 讘) 讘讞讘讬转 砖诇 砖讜转驻讬谉, 讜讛讬讬谞讜 讚讗拽砖讬谞谉 讛转诐 讬砖 诇讛诐 讗诇驻讬诐 讗诪讛  诇讻诇 专讜讞 讻专讙诇讬 讗谞砖讬 讗讜转讛 讛注讬专 诪讬讘注讬 诇讬讛 讚讻诇 讗讞讚 讬讻讜诇 诇讛讜诇讬讻谉 讻专讙诇讬讜,  讗讘诇 讗诐 讗讞讚 砖讗讬谞讜 诪讗谞砖讬 讗讜转讛 讛注讬专 诪诇讗 讗诐 诇讗 注讬专讘 讗讞讚 诪讗谞砖讬 讛注讬 [诪讜诇讬讻谉  讗诇驻讬诐 讗诪讛 诇讻诇 专讜讞 讜讗诐 注讬专讘 讗' 诪谉 讛注讬专 诇诪讝专讞 讜讗' 诇诪注专讘] (讛专讬 讛讻专讬) [讛专讬  讛谞讻专讬] 砖诪诇讗 诇注爪诪讜 讗住讜专 诇讛讜诇讬讻谉 讜诇讛讝讬讝谉 诪诪拽讜诪谉 讗诇讗 讗"讻 注专讘讜 讻讜诇谉 诇专讜讞  讗讞转 讗讜 砖诇讗 注讬专讘 讗讞讚 诪讛谉 讗讜 砖诪诇讗 讗讞讚 诪讗谞砖讬 讛注讬专 讜谞转谉 诇讜, 讜讻谉 讚注转 讛专"讞  讝"诇.



讛讻讗 讘诪讗讬 注住拽讬谞谉 讘诪讻讜谞住讬谉. 谞专讗讛 砖专砖"讬 讝"诇 诪驻专砖  讘诪讻讜谞住讬谉 砖讗讬谞谉 谞讜讘注讬谉 讗诇讗 砖谞转讻谞住讜 砖诐 诪谉 讛讙砖诪讬诐 讗讜 砖诪诇讗 讘讻转祝, 砖讛讜讗 讝"诇  驻讬专砖 谞讛专讜转 讛诪讜砖讻讬谉 讛讬讬谞讜 住转诐 谞讛专讜转 砖讬砖 诇讛诐 诪砖讱 诇讛诇讗讛 诪诪拽讜诐 诪拽讜专  谞讘讬注转谉, 诪注讬谞讜转 讛谞讜讘注讬谉 讜讗讬谉 讬讜爪讗讬谉 诪讙讜诪讜转 谞讘讬注转谉 诇讬诪砖讱 讛诇讗讛 注"讻, 讗诇诪讗  讻诇 砖谞讜讘注讬谉 讗讬谉 拽讜谞讬谉 砖讘讬转讛, 讗讘诇 讛专讗讘"讚 讝"诇 驻讬' 讘注讬专讜讘讬谉 讘驻' 诪讬  砖讛讜爪讬讗讜讛讜 (诪讜, 讗) 诪讻讜谞住讬谉 砖讗讬谉 诪讜砖讻讬诐 讜讗祝 注诇 驻讬 砖讛谉 讞讬讬谉, 讜诇驻讬 驻讬专讜砖讜  讛讻讬 拽讗诪专: 谞讛专讜转 讛诪讜砖讻讬谉 诪诪讬 讛讙砖诪讬诐 讜讛砖诇讙讬诐 砖讝讞讬诇转谉 诪讜注讟转 讜讛讜诇讻讬诐 诇讗讟  讛专讬 讛谉 讻专讙诇讬 讻诇 讗讚诐 诪砖讜诐 讚谞讬讬讚讬 讜讻诇 讚谞讬讬讚 讜讗驻讬诇讜 讻诇 讚讛讜 诇讗 拽谞讬 砖讘讬转讛,  讜讻讚讗诪专讬谞谉 讛转诐 讜诇讬拽谞讬 砖讘讬转讛 讘注讘讬诐 诪讬讗 讘注讘讬诐 诪讬谞讚 谞讬讬讚讬 讜讛砖转讗 讚讗转讬转 诇讛讻讬  诪讬 讗讜拽讬讬讗谞讜住 谞诪讬 诪讬谞讚 谞讬讬讚讬 讚转谞讬讗 谞讛专讜转 讛诪讜砖讻讬诐 讜诪注讬谞讜转 讛谞讜讘注讬诐 讛专讬 讛谉  讻专讙诇讬 讻诇 讗讚诐.



诪讬诇讗 讜谞转谉 诪讬诐 诇讞讘讬专讜 专讘 谞讞诪谉 讗诪专 讻专讙诇讬 诪讬  砖谞转诪诇讗讜 诇讜. 讻诇讜诪专 砖诪讬诇讗 诪讘讜专 砖诇 注讜诇讬 讘讘诇, 讜专讘 砖砖转 讗诪专 讻专讙诇讬 讛诪诪诇讗  讜讘讛讗 驻诇讬讙讬 讚专讘 谞讞诪谉 住讘专 讘讬专讗 讚砖讜转驻讬 讜诪讚讬讚讬讛 拽讗 诪诪诇讗 诇讬讛 讚讬砖 讘专讬专讛 讜专讘  砖砖转 住讘专 讘讬专讗 讚讛驻拽专讗 讛讬讗 讜诇驻讬讻讱 讻专讙诇讬 讛诪诪诇讗 讚诪讬讚 砖诪讬诇讗 拽谞讜 砖讘讬转讛  讻专讙诇讬讜, 讜讗拽砖讬' 诪讬 讗讬转 诇讬讛 诇专讘 谞讞诪谉 讘专讬专讛 讜讗驻讬诇讜 讘讚专讘谞谉 讜讛转谞谉 讛讗讞讬诐  讛砖讜转驻讬谉 讜讙讜' 讜讗讜拽诪讛 讚讻讜诇讬 注诇诪讗 讘讬专讗 讚讛驻拽专讗 讛讬讗, 讜诪讻诇 诪拽讜诐 砖诪注讬谞谉 诪讬谞讛  讚讘讜专 砖诇 砖讜转驻讬谉 讗讞讚 诪谉 讛砖讜转驻讬谉 砖诪讬诇讗 诇讞讘专讜 讛专讬 讛谉 讻专讙诇讬 诪讬 砖谞转诪诇讗讜 诇讜  诇讚讬讚谉 讚讗讬转 诇谉 讘专讬专讛 讘讚专讘谞谉 诪讬讛讗.





讛诪讗讬专讬

讝讛 砖讘讬讗专谞讜 讘讚讘专 砖讬砖 诇讜 诪转讬专讬谉 砖讘砖讗讬谞讜 诪讬谞讜 讘讟诇 讜转讬专爪谞讜 讝讜 砖讘住讜讙讬讗 讝讜 砖诪砖诪注讛 砖讗祝 讘砖讗讬谞讜 诪讬谞讜 讗讬谞讜 讘讟诇 诪驻谞讬 砖诪转讜讱 讛驻诇讙转 驻注讜诇转 讚讘专讬诐 讗诇讜 讘讗讜转讜 讛转注专讜讘转 讛专讬 讛谉 讻讗诇讜 讛谉 讘注讬谉 讘诪住讻转 讞讜诇讬谉 驻讬专砖谞讜 讘讝讛 讟注诐 讗讞专 讜讛讜讗 砖讘讻讗谉 诇讗 谞讗诪专讛 诇注谞讬谉 讗讻讬诇讛 砖讗诇讜 讻谉 诇讗 讛讜爪专讱 诇讘讗 讘讛 诪讟注诐 讚讘专 砖讬砖 诇讜 诪转讬专讬谉 讛讜讗讬诇 讜谞转讬谞转 讟注诐 讬砖 讻讗谉 讗诇讗 砖诇注谞讬谉 转讞讜诪讬谉 讛讬讛 诇谞讜 诇讜诪专 砖讬讛讗 讛注谞讬谉 讛讜诇讱 讗讞专 讛注拽专 讜诇讗 讬讛讗 讛讟注诐 诪注讻讘 讜讘讗 讜诇讬诪讚 诪讗讞专 砖谞爪讟专祝 讚讘专 砖讬砖 诇讜 诪转讬专讬谉 注诐 谞转讬谞转 讟注诐 砖讗讬谞讜 讘讟诇 诇注谞讬谉 转讞讜诪讬谉:



诇注谞讬谉 讗讬住讜专 讜讛讬转专 讬转讘讗专 讘诪拽讜诪讜 讘诪住讻转 讞讜诇讬谉 砖讛讗讬住讜专 讘讟诇 讘转注专讜讘转 讛讛讬转专 注诇 讛专讘讛 爪讚讚讬谉 讜砖诐 讬转讘讗专 诇驻讬 砖讬讟转谞讜 砖讗讬谉 讞诇讜拽 讘讝讛 讘讬谉 诪讬谉 讘诪讬谞讜 诇诪讬谉 砖讗讬谞讜 讘诪讬谞讜 讗诇讗 讗祝 诪讬谉 讘诪讬谞讜 讘讟诇 讻诪讜 砖谞讘讗专 砖诐 讘注"讛 讜谞讘诇讛 讜砖讞讜讟讛 讻诇 砖谞转注专讘讜 讝讜 注诐 讝讜 诪讬谉 讘诪讬谞讜 讛讜讗 讜讗注驻"讻 讘讟诇讛 谞讘诇讛 讘砖讞讜讟讛 诇注谞讬谉 讗讬住讜专 讜讛讬转专 讜讗祝 讗讞讚 讗爪诇 砖谞讬诐 讻诪讜 砖讘讬讗专谞讜 讘专讗砖讜谉 砖诇 诪住讻转讗 讝讜 讗讘诇 诇注谞讬谉 讟讜诪讗讛 诪讬谉 讘诪讬谞讜 讗讬谞讜 讘讟诇 讜讛讬诇讻讱 讗诐 谞转注专讘讜 谞讘诇讛 讜砖讞讜讟讛 讬砖 讘讛谉 讚讬谞讬谉 讞诇讜拽讬诐 讜讛讜讗 砖讗诐 谞转注专讘 讻讝讬转 谞讘诇讛 讘讻诪讛 砖诇 砖讞讜讟讛 讘讟诇讛 讛讬讗 讗爪诇 讛砖讞讜讟讛 砖诇讗 诇讟诪讗 讘诪讙注 讗诇讗 砖讛讬讗 诪讟诪讗讛 诪"诪 讘诪砖讗 砖讛专讬 讗讬 讗驻砖专 诇专讜讘 诇讞讝讜专 诇讚讬谉 讛诪讜注讟 讜诪爪讚 讝讛 讬砖 诇讛 讚讬谉 诪讬谉 讘砖讗讬谞讜 诪讬谞讜 诇注谞讬谉 讟讜诪讗讛 讜讘讟诇讛 讗讘诇 讗诐 讛专讜讘 诪谉 讛谞讘诇讛 讻讙讜谉 砖谞转注专讘 讻讝讬转 砖讞讜讟讛 讘讻诪讛 诪谉 讛谞讘诇讛 讗讬谞讛 讘讟诇讛 讗爪诇 讛谞讘诇讛 诇讛讬讜转 诪讟诪讗讛 讘诪讙注讛 砖讛专讬 讗驻砖专 诇专讜讘 诇讞讝讜专 诇讚讬谉 讛诪讬注讜讟 砖讻砖转住专讞 讛谞讘诇讛 转驻拽注 讟讜诪讗转讛 砖诪砖讗讬谞讛 专讗讜讬讛 诇讙专 讗讬谞讛 拽专讜讬讛 谞讘诇讛 讜讛讜讛 诇讬讛 诪讬谉 讘诪讬谞讜 砖讗讬谞讜 讘讟诇 讻讱 驻住拽讜讛 讙讚讜诇讬 讛诪讞讘专讬诐 讗注"驻 砖诇注谞讬谉 讗讬住讜专 驻住拽讜 砖诪讬谉 讘诪讬谞讜 讘讟诇 讜诪讻诇 诪拽讜诐 讙讚讜诇讬 讛诪讙讬讛讬诐 讻转讘讜 砖诪讗讞专 砖诇讗 谞讗诪专讛 住讜讙讬讗 讝讜 讗诇讗 诇专' 讬讛讜讚讛 讜诇讗 驻住拽谞讜 讻诪讜转讜 诇注谞讬谉 讗讬住讜专 讜讛讬转专 讗祝 诇注谞讬谉 讟讜诪讗讛 讗讬谉 讛诇讻讛 讻诪讜转讜 讜讘讬谉 谞讘诇讛 讘砖讞讜讟讛 讘讬谉 砖讞讜讟讛 讘谞讘诇讛 讘讟诇讛 讜讘诇讘讚 讘诪讙注 讗讘诇 诇讗 讘诪砖讗 讜讻谉 讛讚讘专讬诐 谞专讗讬谉 讻诪讜 砖讬转讘讗专 讘诪拽讜诪讜:



诇注谞讬谉 讚讬谞讬 诪诪讜谞讜转 讬转讘讗专 讘讘转专讗 驻专拽 驻讬专讜转 爪"讙 讘' 砖讻诇 砖诪讻专 诪讬谞讬 转讘讜讗讜转 诇讞讘专讜 讜谞诪爪讗 砖诐 讟谞讜驻转 砖讬砖 爪讚讚讬谉 砖讬砖 (诇诪讜讻专) [诇诇讜拽讞] 诇拽讘诇 讗讜转讜 讟谞讜驻转 注诇 注爪诪讜 讜讗讬谉 讛诪讜讻专 讞讬讬讘 诇讜 讘讻诇讜诐 讜砖讬注讜专 讝讛 讘讞讟讬诐 专讜讘注 拽讘 诇住讗讛 讻诪讜 砖讬转讘讗专 砖诐 诪注转讛 讛讘讜专专 爪专讜专 诪转讜讱 讞讟讬讜 砖诇 讞讘专讜 砖讛讬讛 讛讜讗 专讜爪讛 诇诪讻专谉 谞讜转谉 诇讜 讚诪讬 讞讟讬诐 注讚 砖讬砖诇讬诐 讻砖讬注讜专 讛爪专讜专 砖讘讬专专 砖讛专讬 讛驻住讬讚讜 讘讬讚讬诐 砖讗诇讜 讛谞讬讞讜 讛讬讛 谞诪讻专 讘诪讚转 讛讞讟讬诐 讜诇讞讝讜专 讜诇注专讘 讗讬 讗驻砖专 砖讻诇 诇注专讘 诇讻转讞诇讛 讗住讜专 讗祝 讘讻诇 砖讛讜讗:



讞驻爪讬 讛驻拽专 讗讬谉 拽讜谞讬谉 砖讘讬转讛 讜讛专讬 讛谉 讻专讙诇讬 诪讬 砖讝讻讛 讘讛谉 诇讛讜诇讬讻谉 诇诪拽讜诐 砖注讬专讘 讜讞驻爪讬 讛讙讜讬 拽讜谞讬谉 砖讘讬转讛 讘诪拽讜诪谉 讜讬砖 诇讜 讘讛谉 诪诪拽讜诪谉 讗诇驻讬诐 讗诪讛 诇讻诇 专讜讞 讗诐 讛讜讗 讬讻讜诇 诇讬诇讱 诇砖诐 讗讘诇 讗诐 注讬专讘 讛讜讗 诇爪讚 讗讞专 讗讬谉 诪讜诇讬讻谉 讗诇讗 讗诇驻讬诐 讗诪讛 诇讗讜转讜 专讜讞 讜讬砖 砖驻住拽讜 讘讻讗谉 讗祝 讘讞驻爪讬 讛驻拽专 砖拽讜谞讬谉 砖讘讬转讛 讘诪拽讜诪谉 讜讗祝 讙讚讜诇讬 讛诪驻专砖讬诐 谞住讻诪讬诐 讘讛 讗诇讗 砖讘讛讚讬讗 谞驻住拽讛 讘注讬专讜讘讬谉 驻专拽 诪讬 砖讛讜爪讬讗讜讛讜 讻讚注转 专讗砖讜谉:



讛诪砖谞讛 讛砖诪讬谞讬转 讛讙讞诇转 讻专讙诇讬 讛讘注诇讬诐 讜讛砖诇讛讘转 讘讻诇 诪拽讜诐 讙讞诇转 砖诇 讛拽讚砖 诪讜注诇讬谉 讘讛 讜讛砖诇讛讘转 诇讗 谞讛谞讬谉 讜诇讗 诪讜注诇讬谉 讗诪专 讛诪讗讬专讬 讛诪砖谞讛 讛砖诪讬谞讬转 讜讗诪专 注诇 讙讞诇转 砖讛讬讗 讻专讙诇讬 讛讘注诇讬诐 讗诐 诇拽讞讜讛 讘讬讜诐 讟讜讘 讛讜讗讬诇 讜讛讜讗 讚讘专 砖讬砖 诇讜 诪诪砖 讜讚讘专 讝讛 诇讗 讛讬讛 爪专讬讱 诇讜诪专 讗诇讗 砖讘讗 诇讛砖诪讬注谞讜 注谞讬谉 砖讗诐 诇拽讞 诪砖诇讛讘转讜 砖诇 讞讘专讜 讻讙讜谉 砖讛讚诇讬拽 讘讛 讗转 谞专讜 讛讜讗讬诇 讜砖诇讛讘转 讗讬谉 讘讛 诪诪砖 诇讗 讞诇讛 注诇讬讛 砖讘讬转转 讘注诇讬讛 讜讛专讬 讛讬讗 讻专讙诇讬 讛诪讜诇讬讱 讜诪讜诇讬讻讛 讘讻诇 诪拽讜诐 砖讛讜讗 讬讻讜诇 诇讬诇讱 讜讝讛 砖讗诪专 讘讻诇 诪拽讜诐 讜诇讗 讗诪专 讻专讙诇讬 讛诪讜诇讬讱 讛讜讗 诪驻谞讬 砖讗讞专 砖讗讬谉 讘讛 诪诪砖 讗讬谞讛 讘转讜专转 讗讬住讜专 转讞讜诪讬谉 砖讬转讻谉 诇讜诪专 讘讛 专讙诇讬 砖讜讗诇 讜专讙诇讬 诪讜诇讬讱 讜讛讜讚讬注 讻讜谞讛 讝讜 讘注爪诪讛 讘诇砖讜谉 讘讻诇 诪拽讜诐:



讙讞诇转 讛拽讚砖 讜讻讜' 诪转讜讱 砖讚讘专 讘讙讞诇转 讘讗 讚讘专 讝讛 讗讙讘 讙专专讗 讜讗诪专 注诇 讙讞诇转 讛拽讚砖 砖诪讜注诇讬谉 讘讛 讗诐 谞讛谞讛 诪诪谞讛 讜诪讘讬讗 拽专讘谉 诪注讬诇讛 讗讘诇 砖诇讛讘转 讛拽讚砖 讗讬谉 谞讛谞讬谉 讘讛 诇讻转讞诇讛 诪讚专讘谞谉 讜讗诐 谞讛谞讛 诇讗 诪注诇:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诪讛 砖讘讗 注诇讬讛 讘讙诪专讗 讻讱 讛讜讗:



讙讞诇转 砖诇 注"讝 讗住讜专讛 讘讛谞讗讛 讗讘诇 砖诇讛讘转 砖诇讛 诪讜转专转 砖讗讬谉 讘讛 诪诪砖 诇讞讜诇 讘讜 砖诐 讗讬住讜专 讜讗注"驻 砖讘讛拽讚砖 讗住讜专讛 诇讻转讞诇讛 讟注诐 讛讚讘专 诪驻谞讬 砖讗讬谉 讗讚诐 讘讚诇 讛讬诪谞讜 专爪讜 诇讛讞诪讬专 讘讛 讗讘诇 注"讝 砖讛讻诇 驻讜专砖讬谉 讛讬诪谞讛 讗讬谉 爪专讬讱 诇讛讞诪讬专 讘讛 讜砖诪讗 转讗诪专 讜讛专讬 讘讻诇 讛转诇诪讜讚 讗诪专讜 讛拽讚砖 讘讚讬诇讬 讗讬谞砖讬 诪讬谞讬讛 驻讬专讜砖 讛讚讘专讬诐 砖讻诇 讗爪诇 讞讜诇讬谉 讘讚诇讬谉 讛诐 诪诪谞讜 讗讘诇 讻诇 砖讗爪诇 注"讝 讗讬谞谉 讘讚诇讬诐 砖讛专讘讛 讘讚诇讬诐 诪谉 讛注"讝 注诇 讗讞转 讻诪讛 讜讻诪讛:



讛诪讜爪讬讗 讙讞诇转 诇专砖讜转 讛专讘讬诐 讘砖讘转 讞讬讬讘 诪谉 讛转讜专讛 讗讘诇 讛谞讜讙注 讘讛 讗讬谉 讞讬讜讘 讗诇讗 诪讚讘专讬 住讜驻专讬诐 讗讘诇 讛诪讜爪讬讗 砖诇讛讘转 驻讟讜专 讻讙讜谉 砖讚讞驻讜 讘讬讚讬讜 诪专砖讜转 讛讬讞讬讚 诇专砖讜转 讛专讘讬诐 讗讘诇 讗诐 讛讘讬讗讛 讘拽讬住诐 讗注"驻 砖讗讬谉 砖讬注讜专 讘拽讬住诐 砖讬转讞讬讬讘 注诇讬讜 讜讛讜讗 砖讬注讜专 砖讬转讘砖诇 讘讜 讻讙专讜讙专转 诪讘讬爪讛 拽诇讛 讜讛讬讗 讘讬爪转 讛转专谞讙讜诇转 讟专讜驻讛 讘砖诪谉 讜谞转讜谞讛 讘讗诇驻住 讞讬讬讘 注诇 讛砖诇讛讘转 讜讻谉 讗诐 讟讘诇 讗转 讛讞专住 讘砖诪谉 讜讛讚讘讬拽 讘讜 砖诇讛讘转 讜讛讜爪讬讗讜 讗注"驻 砖讗讬谉 砖讬注讜专 讘讞专住 诇讞讬讬讘讜 注诇讬讜 讜讛讜讗 砖讬注讜专 砖讬拽讘诇 讘讜 专讘讬注讬转 讞讬讬讘 诪讻诇 诪拽讜诐 讘讛讜爪讗转 讛砖诇讛讘转 讛讜爪讬讗 拽讬住诐 讝讛 讘砖讬注讜专 讛诪讞讬讬讘讜 讜讻谉 讞专住 讝讛 讘砖讬注讜专 讛诪讞讬讬讘讜 讜讛讜爪讬讗 砖诇讛讘转 注诇讬讛诐 讗讬谞讜 讞讬讬讘 讗诇讗 讗讞转 专"诇 注诇 讛拽讬住诐 讗讜 注诇 讛讞专住 讗讘诇 诇讗 注诇 讛砖诇讛讘转 砖讗诐 讻谉 讻砖讗诪专讜 讘住讜讙讬讗 讝讜 讜转讬驻讜拽 诇讬讛 诪砖讜诐 拽讬住诐 注讚 砖讛讜爪专讱 诇讛砖讬讘 讚诇讬转 讘讬讛 砖讬注讜专讗 讛讬讛 诇讜 诇讛砖讬讘 砖讛讜爪讬讗 讘拽讬住诐 讜诇讞讬讬讘讜 讘砖转讬诐 讗诇讗 砖讗讬谉 讞讬讬讘 讘讗诇讜 讗诇讗 讗讞转 讜讛讜讗 砖讗诪专讜 讛诪讜爪讬讗 拽驻转 讛专讜讻诇讬诐 讗注"驻 砖讬砖 讘讛 诪讬谞讬谉 讛专讘讛 讗讬谞讜 讞讬讬讘 讗诇讗 讗讞转 讜讬砖 砖讜讗诇讬谉 讗讞专 砖讗讬谉 讛拽讬住诐 讗讜 讛讞专住 讘讗讬诐 讗诇讗 诪驻谞讬 讛砖诇讛讘转 讛讬讗讱 讬转讞讬讬讘 讘拽讬住诐 讗讜 讘讞专住 讗注"驻 砖讬砖 讘讛谉 砖讬注讜专 讛专讬 讛诐 讟驻诇讬诐 诇砖诇讛讘转 讜转谞谉 讛诪讜爪讬讗 驻讞讜转 诪谉 讛砖讬注讜专 讘讻诇讬 驻讟讜专 讗祝 注诇 讛讻诇讬 诪驻谞讬 砖讛讻诇讬 讟驻诇讛 诇讜 讜讬砖 诇转专抓 讘讛 砖诇讗 谞讗诪专 讻谉 讗诇讗 讘砖讗讜转讜 驻讞讜转 诪讻砖讬注讜专 讬砖 讘讜 诪诪砖 砖讛讜讗 讞砖讜讘 讜讛讻诇讬 讟驻诇 诇讜 讜诪"诪 诇讙讚讜诇讬 讛诪讞讘专讬诐 专讗讬转讬 砖讻转讘讜 讘住转诐 讛诪讜爪讬讗 砖诇讛讘转 驻讟讜专 讜诇讗 讞诇拽讜 讘讛 讘讬谉 砖讚讞驻讜 讘讬讚讬讜 诇砖讛讘讬讗讛 讘拽讬住诐 讗讜 讘讞专住 讻诇诇 讜讘诪拽讜诪讜 讬转讘讗专:



讛诪讜讚专 讛谞讗讛 诪讞讘专讜 讗住讜专 讘讙讞诇转讜 讜诪讜转专 讘砖诇讛讘转讜 讜讬砖 讞讜诇拽讬诐 讘拽爪转 讚讘专讬诐 讗诇讜 砖讘讙讞诇转 讜讘诪拽讜诪诐 讬转讘讗专:



讛诪砖谞讛 讛转砖讬注讬转 讘讜专 砖诇 讬讞讬讚 讻专讙诇讬 讛讬讞讬讚 讜砖诇 讗谞砖讬 讛注讬专 讻专讙诇讬 讗谞砖讬 讗讜转讛 讛注讬专 讜砖诇 注讜诇讬 讘讘诇 讻专讙诇讬 讛诪诪诇讗 讗诪专 讛诪讗讬专讬 讛诪砖谞讛 讛转砖讬注讬转 讜讛讻讜谞讛 诇讘讗专 讘讛 诪讛 砖讻讬讜谉 讘砖诇驻谞讬讛 讜讗诪专 注诇 讝讛 讘讜专 砖诇 讬讞讬讚 讻专讙诇讬 讛讬讞讬讚 讜讻讜' 驻讬' 讘讙诪' 砖讘讜专 讝讛 注谞讬谞讜 讘诪讬诐 讛诪讻讜谞住讬诐 讜讗诪专 砖讗诐 讘讜专 讝讛 讛讜讗 砖诇 讬讞讬讚 讛专讬 诪讬诪讬讜 讻专讙诇讬 讛讘注诇讬诐 讜讗讬谉 讗讚诐 诪讜诇讬讱 讗转 讛诪讬诐 砖拽讘诇 诪诪谞讜 讗诇讗 诇诪拽讜诐 砖讛讘注诇讬诐 讛讜诇讻讬诐 讗讘诇 讘讗专 砖诇 诪讬诐 讞讬讬诐 讜讻谉 诪注讬讬谞讜转 讜谞讛专讜转 讛诪讜砖讻讬谉 讗驻讬诇讜 砖讛谉 砖诇 讬讞讬讚 讛专讬 讛谉 讻专讙诇讬 讻诇 讗讚诐 砖诇讗 拽谞讜 砖讘讬转讛 讻诇诇 讜讻谉 讗驻讬诇讜 讘讗讜 诪讞讜抓 诇转讞讜诐 诪讜转专讜转 讜讻谉 诪讬 讙砖诪讬诐 讛讬讜专讚讬谉 讘砖讘转 讗讜 讘讬讜诐 讟讜讘 诪讜转专 诇砖转讜转谉 砖诇讗 拽谞讜 砖讘讬转讛 讘讬诐 讗讜拽讬讬谞讜住 讜讻诪讜 砖讗诪专讜 诪讬谞讚 谞讬讚讬 讜讻谉 讗讬谉 讘讛诐 诪砖讜诐 谞讜诇讚 讻诪讜 砖讗诪专讜 诪讬讗 讚注讬讘讬 诇讗讜 诪讬讘诇注 讘诇注讬 讝讜 讛讬讗 砖讬讟转谞讜 讜诪诪讛 砖砖讗诇讜 讘讙诪' 转谞谉 讘讜专 砖诇 讬讞讬讚 讻专讙诇讬 讛讬讞讬讚 讜专诪讬谞讛讬 谞讛专讜转 讛诪讜砖讻讬谉 讜诪注讬讬谞讜转 讛谞讜讘注讬谉 讛专讬 讛谉 讻专讙诇讬 讻诇 讗讚诐 讻诇讜诪专 讗祝 注诇 驻讬 砖讛诐 砖诇 讬讞讬讚 讜转讬专抓 讛转诐 讘谞讜讘注讬谉 讛讘讗 讘诪讻讜谞住讬谉 讗诇诪讗 讻诇 诪讬诐 讞讬讬诐 讗祝 砖讘讘讗专 讛专讬 讛谉 讻专讙诇讬 讻诇 讗讚诐 讜诪"诪 讙讚讜诇讬 讛诪驻专砖讬诐 讻转讘讜 讘诪住讻转 注讬专讜讘讬谉 砖讛诪讬诐 砖讛诐 诪讻讜谞住讬谉 讘转讜讱 讛讘讜专 讜讗讬谉 谞诪砖讻讬谉 诇讞讜抓 讗注"驻 砖讛谉 讞讬讬诐 讜谞讜讘注讬诐 讘讚讬谉 诪讻讜谞住讬诐 讛诐 讜讗讬谉 讛讚讘专 转诇讜讬 讗诇讗 讘诪砖讬讻讛 砖讻诇 砖讛诐 谞诪砖讻讬诐 讗驻讬诇讜 讗讬谞诐 讞讬讬诐 讘讚讬谉 谞诪砖讻讬诐 讛谉 讻讙讜谉 砖诇 讛驻砖专转 砖诇讙讬诐 讜讛诐 诪驻专砖讬诐 谞讛专讜转 讛诪讜砖讻讬诐 讗注"驻 砖讗讬谉 讞讬讬诐 (诇诪注讬讬谞讛转) [讜诪注讬讬谞讜转] 讛谞讜讘注讬诐 砖讬砖 诇讛诐 讝讞讬诇讛 拽爪转 讗讘诇 讘讜专讜转 讗注"驻 砖谞讜讘注讬诐 诪讻讜谞住讬诐 讛诐 诇注谞讬谉 讝讛 讛讗 讻诇 砖讛讜讗 谞诪砖讱 诇讗 拽谞讛 砖讘讬转讛 讜讻专讙诇讬 讻诇 讗讚诐 讛诐 讜讻诪讜 砖讗诪专讜 诪讬讗 讚注讬讘讬 诪讬谞讚 谞讬讬讚讬 讜讻谉 诪讬 讗讜拽讬讬谞讜住 诪讬谞讚 谞讬讚讬 讜诇讗 讬专讗讛 诇讬 讻谉 讗诇讗 讻诇 砖讛讜讗 谞讜讘注 讜讬讜爪讗 诇讜 诪诪拽讜专 谞诪砖讱 讛讜讗 讜讗讬谉 拽专讜讬讬谉 诪讻讜谞住讬谉 讗诇讗 诪讬 讙砖诪讬诐 砖谞转讻谞住讜 砖讗讬谉 讻讗谉 诇讗 谞讘讬注讛 讜诇讗 讛诪砖讱 讜讝讛 砖讘讬讗专谞讜 讘谞讛专讜转 讛诪讜砖讻讬谉 讜诪注讬讬谞讜转 讛谞讜讘注讬谉 砖讛诐 讻专讙诇讬 讻诇 讗讚诐 驻讬专讜砖讜 砖讗诐 诪诇讗 讗讞讚 诇注爪诪讜 讛专讬 讛谉 讻专讙诇讬讜 讜讻诇 砖谞转谞诐 讗讞"讻 诇讞讘专讜 讗讬谉 讬讻讜诇 诇讛讜诇讬讻谉 讗诇讗 讻专讙诇讬 讛谞讜转谉 砖讻砖讝讻讛 讛专讗砖讜谉 讘讛诐 拽谞讜 砖讘讬转转讜 讜讻谉 讘诪讬 讙砖诪讬诐 讜讘讻诇 讗诇讜 砖讗诪专讜 砖诇讗 拽谞讜 砖讘讬转讛 讜讗"讻 讻专讙诇讬 讻诇 讗讚诐 讛讗诪讜专 讘讛诐 驻讬专讜砖讜 讻专讙诇讬 讛诪诪诇讗 讜讻谉 讛转讘讗专 讘转讜住驻转讗 讘驻专拽 讝讛 讜诪"诪 讙讚讜诇讬 讛诪驻专砖讬诐 讻转讘讜 讘注讬专讜讘讬谉 砖讻诇 砖讗诪专讜 讻专讙诇讬 讻诇 讗讚诐 驻讬专讜砖讜 砖讗驻讬诇讜 诪诇讗 专讗讜讘谉 诪讛诐 讬讻讜诇 砖诪注讜谉 诇讛讜诇讬讻诐 讻专讙诇讬讜 讗祝 讘诇讗 谞转谉 诇讜 讛讗讞专 讗讘诇 讘讜专 砖诇 注讜诇讬 讘讘诇 砖讛诐 诪讬诐 诪讻讜谞住讬谉 讜讗讬谉 谞讚讬诐 讻诇诇 讗诪专讜 讻专讙诇讬 讛诪诪诇讗 讜驻讬专讜砖讜 讘讛诐 讻专讙诇讬 讛诪诪诇讗 诪诪砖 砖讗诐 诇拽讞谉 讗讞专 讗讬谞讜 诪讜诇讬讻谉 讗诇讗 讻专讙诇讬 讗讜转讜 砖诪诇讗谉 讜谞转谞讜 讟注诐 诇讚讘专讬讛诐 砖诪讗讞专 砖讛诐 谞讞讬诐 讜讛讬讜 专讗讜讬讬诐 诇拽谞讜转 砖讘讬转讛 讻砖诪诪诇讗 诪讛诐 拽讜谞讬诐 砖讘讬转讛 讜讗祝 讘讝讜 谞讞诇拽讜 注诐 讞讻诪讬 讚讜专诐 讘诪讬 砖诪诇讗 讜谞转谉 诇讞讘专讜 砖诇讚注转 讞讻诪讬 讚讜专诐 诇讗 讛讬讛 讞讘专讜 讬讻讜诇 诇讛讜诇讬讻诐 讗诇讗 讻专讙诇讬 讛谞讜转谉 讜诇讚注转诐 诇讗 谞讗诪专 讻专讙诇讬 讛诪诪诇讗 诇讛驻拽讬注 专讙诇讬讜 砖诇 讝讛 砖谞讬转谞讜 诇讜 讘诪转谞讛 讗诇讗 砖讚讜拽讗 讘注讜讚 砖讛谉 砖诇讜 讗讘诇 讗诐 谞转谞谉 诇讞讘专讜 讛专讬 讛谉 讻专讙诇讬 讞讘专讜 讜讻诪讜 砖讗诪专讜 讘驻专拽 讛诪讜爪讗 转驻诇讬谉 谞讜转谉 讗讚诐 讞讘讬转 诇讞讘专讜 讜讞讘专讜 诇讞讘专讜 讜讻讜' 讗诇讗 砖讗谞讜 诪驻专砖讬诐 砖诐 讘砖讛讙讘讬讛讛 注诇 诪谞转 砖诇讗 诇讝讻讜转 讗诇讗 讘诪讛 砖讬砖转讛 诪讛谉 讜讻谉 讻诇诐 讝讛 讗讞专 讝讛 讜讻谉 注拽专 讜讻专讙诇讬 讛诪诪诇讗 讚讜拽讗 讻诪讜 砖讬转讘讗专 砖诐 讘注"讛:



讜砖诇 讗谞砖讬 讗讜转讛 讛注讬专 讛讜讗讬诇 讜诪讬诐 诪讻讜谞住讬诐 讛诐 讛专讬 讛诐 讻专讙诇讬 讗谞砖讬 讗讜转讛 讛注讬专 讜讗讬谉 讗讞讚 诪讗谞砖讬 讗讜转讛 讛注讬专 讬讻讜诇 诇讛讜诇讬讻谉 讗诇讗 诇讗诇驻讬诐 讗诪讛 诪诪拽讜诪谉 讗注"驻 砖注讬专讘 讜讻谉 讗讬谉 讗讚诐 砖诇 注讬专 讗讞专转 讬讻讜诇 诇讛讜诇讬讻谉 讗讞专 砖诪诇讗谉 诇诪拽讜诐 砖讘讗 诪诪谞讜 诇讻讗谉 注诇 讬讚讬 注讬专讜讘 讗诇讗 注讚 讗诇驻讬诐 讗诪讛 谞诪爪讗 砖讝讛 砖讗诪专讜 讻专讙诇讬 讗谞砖讬 讗讜转讛 讛注讬专 驻讬专讜砖讜 砖讬砖 讘讛谉 讗诇驻讬诐 讗诪讛 诇讻诇 专讜讞 讜讗诐 注讬专讘 讝讛 诇爪讚 讗讞讚 讗讬谞讜 讬讻讜诇 诇讛讘讬讗谉 讗诇讗 注讚 讗诇驻讬诐 讗诪讛 讛谉 砖讛讜讗 诪注讬专 讝讜 讛谉 诪注讬专 讗讞专转 讻讱 驻讬专砖讜 专讘讜转讬谞讜 讛爪专驻转讬诐 讜讬砖 诪拽砖讬谉 注诇 讚讘专讬讛诐 诪诪讛 砖讗诪专讜 讘注讬专讜讘讬谉 驻专拽 诪讬 砖讛讜爪讬讗讜讛讜 讘注谞讬谉 讙砖诪讬诐 砖讬专讚讜 讛讗 讬砖 诇讛诐 讗诇驻讬诐 讗诪讛 诇讻诇 专讜讞 讛专讬 讛谉 讻讗谞砖讬 讗讜转讛 讛注讬专 诪讬讘注讬 诇讬讛 讗诇诪讗 砖讗讬谉 砖谞讬 砖讬注讜专讬谉 讗诇讜 砖讜讬谉 讗诇讗 砖讛诐 诪驻专砖讬诐 砖诐 砖诇讗 讗诪专讜讛 诪驻谞讬 讛注谞讬谉 讗诇讗 诪驻谞讬 讛诇砖讜谉 砖讻砖讛讜讗 砖讜谞讛 讗诇驻讬诐 讗诪讛 诇讻诇 专讜讞 诪讜专讛 砖诇讗 拽谞讜 砖讘讬转讛 诪爪讚 讗谞砖讬 讛注讬专 砖讗诇讜 拽谞讜 砖讘讬转转 讗谞砖讬 讛注讬专 讛讬讛 诇讜 诇讜诪专 讻专讙诇讬 讗谞砖讬 讗讜转讛 讛注讬专 讜讗注"驻 砖讝讛讜 讙诐 讻谉 讗诇驻讬诐 讗诪讛 诇讻诇 专讜讞 讜讗祝 讙讚讜诇讬 讛讚讜专 诪转专爪讬诐 讘讛 砖讗诇讜 砖谞讛 讻专讙诇讬 讗讜转讛 讛注讬专 讛讬讜 讗讜转谉 讗诇驻讬诐 讗诪讛 谞诪讚讚讜转 诪转讞讜诐 讛注讬专 讜讻砖砖谞讛 讗诇驻讬诐 讗诪讛 讬讜专讛 砖讛谉 谞诪讚讚讜转 诪诪拽讜诪谉 讜诪"诪 讛专讘讛 讞讜诇拽讬诐 诇驻专砖 讛专讬 讛谉 讻讗谞砖讬 讗讜转讛 讛注讬专 讜讻诇 讗讞讚 诪讘谞讬 讛注讬专 诪诪诇讗 讜诪讜诇讬讱 讻专讙诇讬讜 讻讚讬谉 砖讜转驻讬谉 讜诪讚讬谉 讬砖 讘专讬专讛 讻诪讜 砖讗诪专讜 诪专 诪讚讬讚讬讛 拽讗 诪诪诇讗 讜诪专 诪讚讬讚讬讛 拽讗 诪诪诇讗 讗讘诇 讗讞专 砖讗讬谞讜 诪讗谞砖讬 讗讜转讛 讛注讬专 讗诐 诇讗 注讬专讘 讗讞讚 诪讗谞砖讬 讛注讬专 诪讜诇讬讻谉 讗诇驻讬诐 讗诪讛 诇讻诇 专讜讞 讜讗诐 注讬专讘 讗讞讚 诪谉 讛注讬专 诇爪讚 讗讞讚 诇讗 讬讜诇讬讻诐 讝讛 讛谞讻专讬 讗诇讗 讗诇驻讬诐 讗诪讛 诇讗讜转讜 爪讚 讜讗诐 注讬专讘讜 砖谞讬诐 诪谉 讛注讬专 讝讛 诇爪驻讜谉 讜讝讛 诇讚专讜诐 诇讗 讬讝讬讝诐 讝讛 讛谞讻专讬 诪诪拽讜诪谉 讗讗"讻 诪诇讗 讗讞讚 诪谉 讛注讬专 讜谞转谉 诇讜 讻讱 讻转讘讜讛 讙讚讜诇讬 讛讚讜专 讜讗祝 讙讚讜诇讬 讛诪驻专砖讬诐 讻转讘讜讛 讻谉 讘注讬专讜讘讬谉 讜砖诐 讛转讘讗专 砖讙砖诪讬诐 讬专讚讜 住诪讜讱 诇注讬专 诪注专讘 讬讜诐 讟讜讘 讛专讬 讛谉 讘讚讬谉 讝讛 专"诇 讻讘讜专 砖诇 讗讜转讛 讛注讬专 讜讻专讙诇讬 讗谞砖讬 讗讜转讛 讛注讬专:



讜砖诇 注讜诇讬 讘讘诇 讛注砖讜讬讬诐 诇注讜讘专讬 讚专讻讬诐 讘讗诪爪注 讛讚专讱 讻砖注讜诇讬谉 诇讬专讜砖诇讬诐 讻专讙诇讬 讛诪诪诇讗 诪驻谞讬 砖讛谉 讛驻拽专 诇讻诇 讜谞拽谞讛 诇讜 讘讛讙讘讛讛 讜讗诐 诪诇讗 讜讘讗 讗讞专 讜砖讗诇 讗转 诪讬诪讬讜 讗讜 诇拽讞诐 讗讬谉 诪讜诇讬讻谉 讗诇讗 讻专讙诇讬 讛诪诪诇讗 砖讻诇谉 拽谞讜 砖讘讬转讛 讻专讙诇讬 讛讝讜讻讛 讘讛诐 讜诪讚讬谉 讬砖 讘专讬专讛 讗谞讜 讗讜诪专讬谉 讘讛 砖诪讘讬谉 讛砖诪砖讜转 拽谞讜 砖讘讬转转讜 砖诇 诪诪诇讗 讝讛 讜讻谉 讘谞转谉 诇讜 讞讘专讜 诇讚注转 拽爪转 诪驻专砖讬诐 讗诇讗 砖讙讚讜诇讬 讛诪驻专砖讬诐 讞讜诇拽讬诐 讘讝讜 讻诪讜 砖讘讬讗专谞讜 讜诇诪讚转 讘驻讬专讜砖 讝讛 砖讛讜讗 谞诪砖讱 诇诪讛 砖驻住拽谞讜 砖讞驻爪讬 讛驻拽专 讗讬谉 拽讜谞讬谉 砖讘讬转讛 讘诪拽讜诪谉 讜讛专讬 讛谉 讻专讙诇讬 讛讝讜讻讛 讜讻讘专 讘讬讗专谞讜 诇诪注诇讛 砖讙讚讜诇讬 讛诪驻专砖讬诐 驻讜住拽讬诐 讘讞驻爪讬 讛驻拽专 砖拽讜谞讬谉 砖讘讬转讛 讘诪拽讜诪谉 讜讗讬谉 诇砖讜诐 讗讚诐 讘讛诐 讗诇讗 讗诇驻讬诐 讗诪讛 诪诪拽讜诪谉 诇讻诇 专讜讞 讗诐 诇讗 注讬专讘 讛讜讗 诇爪讚 讗讞讚 讜诪"诪 讗祝 诇讚注转 讝讜 诪砖谞讛 讝讜 砖诇 注讜诇讬 讘讘诇 讛诇讻讛 讛讬讗 砖诇讗 讗诪专讜 讞驻爪讬 讛驻拽专 拽讜谞讬谉 砖讘讬转讛 讘诪拽讜诪谉 讗诇讗 讘讚讘专 砖讗讬谉 讬讻讜诇 诇讝讻讜转 讗诇讗 讛诪讜爪讗谉 讜讗讬谉 诪爪讬讗转讜 注讜诇讛 注诇 诇讘 讘谞讬 讗讚诐 砖转讞讜诇 注诇讬讛诐 砖讘讬转转诐 讻砖讬讙讬注 诇讬讚诐 讗讘诇 讘讜专 讝讛 砖讛讜讗 讛驻拽专 诇讻诇 讛注讜诇诐 讜讬砖 讘讜 诪讬诐 诇讻诇诐 讛专讬 诇讘 讛讻诇 注诇讬讛诐 讜砖讘讬转转 讻诇 讝讜讻讛 讜讝讜讻讛 注诇讬讛诐 讜讻诇 讗讞讚 诪谉 讛诪诪诇讗讬诐 砖讘讬转转讜 讞诇讛 讘讞诇拽讜 诪讚讬谉 讘专讬专讛 讗诇讗 砖诪"诪 讗注"驻 砖讛讚讘专讬诐 谞讻讜谞讬诐 讗讬谉 讗谞讜 爪专讬讻讬诐 诇讛诐 诇砖讬讟转谞讜 砖讻讘专 驻住拽谞讜 诇诪注诇讛 诇砖讬讟转谞讜 砖讞驻爪讬 讛驻拽专 拽讜谞讬谉 砖讘讬转讛 讻专讙诇讬 讛诪讞讝讬拽 讘讛谉 讻讚注转 诪砖谞讛 讝讜 讜讗祝 讙讚讜诇讬 讛诪讞讘专讬诐 驻住拽讜讛 讻谉 讜讻谉 讗诪专讜 讘转诇诪讜讚 讛诪注专讘 讛诪讜爪讗 讻诇讬诐 讘讚专讱 讛专讬 讛谉 讻专讙诇讬 讛诪讜爪讗:



讝讛讜 讘讬讗讜专 讛诪砖谞讛 讜讻诇讛 注诇 讛讚讘专讬诐 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛谉:



住讜讙讬讬讗 讝讜 讛讘讗讛 注诇 诪砖谞讛 讝讜 诪讘讜诇讘诇转 诪注讟 讘讬讚 诪驻专砖讬诐 讜讛专讬谞讬 诪注讬专讱 讘讘讬讗讜专讛 讚专讱 拽爪专讛 讜讛讜讗 砖讝讜 砖诇 讘讜专 注讜诇讬 讘讘诇 诇讗 讚讘专讜 讘讛 讘诪砖谞转谞讜 讗诇讗 讘诪诪诇讗 诇注爪诪讜 讜讗讞"讻 诇拽讞谉 讞讘专讜 讗讜 砖讗诇谉 讜注诇 讝讜 讗诪专讜 砖讛谉 讻专讙诇讬 讛诪诪诇讗 讜讻谉 讘谞转谉 诇讜 注诇 讚注转 拽爪转 讻诪讜 砖讘讬讗专谞讜 讜诪"诪 注讻砖讜 砖讗诇讜 讘诪讬 砖诪诇讗 诪诪谞讜 诇爪讜专讱 讞讘专讜 讜谞转谉 诇讜 讜谞讞诇拽讜 讘讛 专讘 谞讞诪谉 讜专讘 砖砖转 砖诇讚注转 专讘 谞讞诪谉 讻专讙诇讬 诪讬 砖谞转诪诇讗讜 诇讜 讜诪驻谞讬 砖讛讜讗 住讜讘专 讘讬专讗 讚砖讜转驻讬 谞讬谞讛讜 讻诇讜诪专 砖注诇 讚注转 讻谉 注砖讗讜诐 砖转讛讗 讬讚 讻诇诐 砖讜讛 讘讜 讜砖讬讛讗 诇讻诇 讗讞讚 讞诇拽 讘讜 讜讛专讬 讛讜讗 讻讗讜诪专 诪诇讗 (诪讬) [诇讬] 诪讞诇拽讬 讜讝讻讛 诪讬 砖谞转诪诇讗 诇讜 诪讚讬谉 讘专讬专讛 讜诇专讘 砖砖转 讘讬专讗 讚讛驻拽专讗 讛讜讗 讻诇讜诪专 砖注诇 讚注转 讻谉 注砖讗讜诐 砖诇讗 讬讛讗 诇砖讜诐 讗讞讚 讞诇拽 讘讜 讜诇讗 砖讜诐 讝讻讜转 诪爪讚 注爪诪讜 讗诇讗 砖讬讛讗 讻讝讜讻讛 诪谉 讛讛驻拽专 讻砖讗专 讛诪爪讬讗讜转 讜讗"讻 讛专讬 讝讛 诪讙讘讬讛 诪爪讬讗讛 诇讞讘专讜 砖诇讗 拽谞讛 讞讘专讜 讜谞诪爪讗 砖拽谞讛 讛诪爪讬讗讛 讜讛专讬 讛谉 讻专讙诇讬讜 讜讛拽砖讜 诇专讘 谞讞诪谉 诪砖诪讜注转 讛专讬谞讬 注诇讬讱 讜讗转讛 注诇讬 砖诪讜转专讬谉 砖谞讬讛诐 讘讘讜专 砖诇 注讜诇讬 讘讘诇 注诇 讚注转 讛驻拽专 谞注砖讛 讜诇讗 砖讬讛讜 砖讜转驻讬谉 讘讜 注讚 砖讬讗住专 讗讞讚 诪转讜讱 讞诇拽 讞讘讬专讜 讜讗诇讜 讛讬讬谞讜 讗讜诪专讬诐 讘讬专讗 讚砖讜转驻讬 讛讜讗 讛讬讬谞讜 讗讜住专讬诐 诇讝讛 诪驻谞讬 讞诇拽讜 砖诇 讝讛 讜讻讚转谞谉 讛砖讜转驻讬谉 砖谞讚专讜 讛谞讗讛 讝讛 诪讝讛 讗住讜专讬谉 诇讬讻谞住 诇讞爪专 讜砖诪讗 转讗诪专 诪讛 讛讜爪专讱 诇讛讘讬讗 诪砖谞讛 讝讜 讜讛专讬 诪讙讜驻讛 砖诇 砖诪讜注讛 讝讜 讛讬讛 讬讻讜诇 诇讛讘讬讗讛 讻讚拽转谞讬 讘讙讜讛 讜讗住讜专讬诐 讘讚讘专讬诐 砖诇 讗讜转讛 讛注讬专 讜诪讟注诐 砖讜转驻讜转 谞专讗讛 诇讬 诪驻谞讬 砖诇讗 谞转驻专住诐 讛讟注诐 砖诪讚讬谉 砖讜转驻讜转 讬讛讗 谞讗住专 讜谞转讬专讗 砖诪讗 讬讙诇讙诇 注诇讬讜 讟注诐 讗讞专 砖诇讗 诪讟注诐 砖讜转驻讜转 讜讗诇诪讛 诇讟注诪讬讛 讚讘讜专 砖诇 注讜诇讬 讘讘诇 诪讜转专 诇砖谞讬 讛诪讜讚专讬诐 诪讗讬 讝讛 讟注诐 砖讬讛讬讛 讜讗讬 砖讜转驻讬 谞讬谞讛讜 讛讜讛 讗住讜专 讜砖讗专 诪驻专砖讬诐 转专爪讜讛 讘驻谞讬诐 讗讞专讬诐 讻诪讜 砖讻转讘谞讜 讘驻讬专讜砖谞讜 讘讚讘专讬诐 讗专讜讻讬诐 讗诇讗 砖讝讛 谞专讗讛 诇讬 讬讜转专 讜讛专讬 诪"诪 砖诇诪讚谞讜 讚讘讜专 注讜诇讬 讘讘诇 讛驻拽专讗 讛讜讗 讜转讬专抓 讚讘讬专讗 讜讚讗讬 讚砖讜转驻讬 讛讜讗 讜诇专讞讜抓 讛讻讬 谞诪讬 讚讗住讜专 诇诪讜讚专讬诐 讗讘诇 诇诪诇讗转 诪讜转专 诪讚讬谉 讘专讬专讛 讚诪专 诪讚讬讚讬讛 拽讗 诪诪诇讗 讜诪专 诪讚讬讚讬讛 拽讗 诪诪诇讗 讜讗讞"讻 讛拽砖讛 诇讜 讜诪讬 讗讬转 诇讬讛 讘专讬专讛 讜讛转谞谉 讜讻讜' 讜讛注诇讜 讘讛 讚讻讜诇讬 注诇诪讗 讛驻拽专讗 讛讜讗 讗诇讗 讚专讘 谞讞诪谉 诪讙讘讬讛 诪爪讬讗讛 诇讞讘专讜 拽谞讛 讞讘专讜:





转讜住驻讜转 专讬"讚

讜诪专 住讘专 讘讬专讗 讚砖讜转驻讗 讛讬讗 驻'讬 讗注讙 讚拽专讬 诇讛讜 讘讬专讗 讚砖讜转驻讬 讗讬谞讜 讚讜讛 砖讜转驻转 讝讜 诇砖讜转驻转 讘讛诪讛 讜讞讘讬讜转 砖讬讛讬讛 爪专讬讻讬谉 讛谞讛 讘讘讜专 砖诇 注讜诇讬 讘讻诇 诇讘专讬专讛 讚讜讚讗讬 砖讜转驻讜转 讛讘讛诪讛 讜讛讞讘讬讜转 砖讗诐 讬拽讞 讗讚诐 诪讛诐 讘诇讬 讞讜诇拽讛 砖讜驻转讬 拽驻讬讚 讘讛讚讬讛 拽谞讛 砖讘讬转讛 讗爪诇 砖谞讬讛诐 讜讻讬讜谉 讚拽驻讬讚 讞讚 讗讞讘专讬讛 讗讜住专 注诇讬讜 讜讗诐 讞诇拽讬 讘讬讜"讟 讗讬谉 爪专讬讻谉 诇讘专讬专讛 讗讘诇 砖讜转驻转 讚讘专讜 讗讬谞讛 讻谉 讚讛讗 诇讗 拽驻讬讚 讻诇 讚讞 讜讞讚 讘诪讗讬 讚诪诪诇讗 讞讘专讬讛 讜讛讬诇讻讱 诇讗 讗住专 讗讬诇讜讬讛 讜讛专讬 讛谉 讛诪讬诐 讻专讙诇讬 讛诪诪诇讗 讜讗驻讬诇讜 诇诪讗谉 讚诇讬转 诇讬转 讘专讬专讗 讛专讬 讛谉 讻专讙诇讬 讛诪诪诇讗:





砖讬讟讛 诪拽讜讘爪转

诪转谞讬' 讛讙讞诇转 讻专讙诇讬 讛讘注诇讬诐. 驻讬专讜砖 讗驻讬诇讜 注讜诪诪讜转 讜讻谉 讻讜诇讛 诪转谞讬转讬谉.  


讙诪专讗 讙讞诇转 砖诇 注讘讜讚讛 讝专讛 讗住讜专讛. 讜讗祝 注诇 讙讘 讚讛转诐 讘驻住讞讬诐 讗诪专讬谞谉 讚讗诐 讘砖诇讛 注诇 讙讘讬 讙讞诇讬诐 讚讘专讬 讛讻诇 诪讜转专转 驻讬专讜砖讜 讘讚讬注讘讚 讗讘诇 诇讻转讞诇讛 讗住讜专讛. 讗讬 谞诪讬 讛讻讗 讘砖谞讗住专讜 讛讙讞诇讬诐 注爪诪谉 讘转拽专讜讘转 注讘讜讚讛 讝专讛 讗讜 讘讙讞诇讬 讛拽讚砖 诪诪砖. 讜讗讬诇讜 讛转诐 讘砖讘讗讜 诪注爪讬诐 讗住讜专讬诐. 讜讗"转 讗讞专 讚砖诇讛讘转 注讘讜讚讛 讝专讛 诪讜转专转 诇诪讛 讗讬谉 诪讘专讻讬谉 注诇讬讛. 转讬专抓 诪讜专讬 谞专"讜 诪砖讜诐 讚诪讗讬住讛 诇讙讘讬 讘专讻讛 讜讻讚讗诪专 专讘讗 诇讜诇讘 砖诇 注讘讜讚讛 讝专讛 诇讗 讬讟讜诇 讜讗诐 谞讟诇 讬爪讗. 讜讟注诪讗 讚诇讗 讬讟讜诇 诪砖讜诐 讚诪讗讬住. 


讜转讬驻讜拽 诇讬讛 诪砖讜诐 拽讬住诐. 驻讬专砖 专砖"讬 讝"诇 讜转讬驻讜拽 诇讬讛 谞诪讬 诪砖讜诐 拽讬住诐 讻诇讜诪专 讜诇讬讞讬讬讘 砖转讬诐. 讜讬砖 诪驻专砖讬诐 讚讻讬讜谉 讚讘拽讬住诐 诪讬讬专讬 诪谞讗 诇谉 讚转谞讗 诪讞讬讬讘 诇讬讛 诪砖讜诐 砖诇讛讘转 讚诇诪讗 诪砖讜诐 拽讬住诐 讛讜讗. 讜讬砖 讻讬讜爪讗 讘讝讛 讘驻专拽 诇讗 讬讞驻讜专 讜讘驻专拽 讻讬爪讚. 讜讬砖 诪驻专砖讬诐 讚讻讬讜谉 讚讗讬讻讗 拽讬住诐 讘讟讬诇 讛讜讗 诇讙讘讬 拽讬住诐 讜讛诇讻讱 诇讬讞讬讬讘 诪砖讜诐 拽讬住诐 诇讞讜讚. 讜驻专讬拽 讘讚诇讬转 诇讬讛 砖讬注讜专讗. 讜诇讗 谞讛讬专 诪砖讜诐 讚诪砖诪注 讚讗讬诇讜 讛讜讬 砖讬注讜专讗 讘讟讬诇 诇讬讛 砖诇讛讘转 诇讙讘讬 拽讬住诐 讜讗讬诇讜 诇拽诪谉 诇讗 诪砖讻讞转 诇讛 讚诇讬驻讟专 讗诇讗 讘讚讗讚讬讬讛 讗讚讜讬讬. 


讗讘讬讬 讗诪专 讻讙讜谉 讚砖驻讬讬讛 诇诪谞讗. 驻讬专砖 专砖"讬 讝"诇 讗讘诇 讘拽讬住诐 诪讜转专. 讜诇讗 谞讛讬专 讚讗讬诇讜 讘拽讬住诐 诪讜转专 诇诪讛 诇谉 诇讗讜拽讜诪讛 讘讚讗讚讬讬讛 讗讚讜讬讬. 讗诇讗 讛谞讻讜谉 讚讗讘讬讬 诪讜讚讛 讚讘拽讬住诐 讗住讜专 讜专讘讜转讗 讗砖诪讜注讬谞谉 讜讻诪讜 砖驻讬专砖 专砖"讬 讘驻谞讬诐 砖谞讬讬诐. 


讚讗讚讬讬讛 讗讚讜讬讬. 驻讬专砖 专砖"讬 砖讛讬转讛 讚讜诇拽转 讘专砖讜转 讛讬讞讬讚 住诪讜讱 诇专砖讜转 讛专讘讬诐 讜讟驻讞 讘讬讚讜 讜谞讬转拽 诪诪谞讜 讜讝专拽讜. 讗讘诇 讘注专讜讱 驻讬专砖 讻讙讜谉 砖谞驻讞 讘讜 讘驻讬讜 讜讝专拽讜 注讚 讻讗谉. 讜讝讛 拽砖讛 讚讻讬讜谉 讚讗讜专讞讬讛 讘谞驻讬讞讛 讘驻讬讜 讜诇讗 讘讬讚讜 诇讗讜 讛讜爪讗讛 讻诇讗讞专 讬讚 讛讜讗 讜诇讬讞讬讬讘. 讜讛专讬讟讘"讗 驻讬专砖 讻注讬谉 讛讛讬讗 讚讗讘讬讬 讚砖驻讬讬讛 诇诪谞讗 诪砖讞讗 砖讛砖诇讛讘转 诪专拽讚转 讜讬讜爪讗转 讜讞讜讝专转. 


讜专诪讬谞讛讬 谞讛专讜转 讛诪讜砖讻讬谉 讻讜'. 讛专讬 讛谉 讻专讙诇讬 讻诇 讗讚诐. 讻转讘 专砖"讬 讝"诇 讗讬谉 诇讛诐 砖讜诐 砖讘讬转讛 讘注讜诇诐 诇讗 讘诪拽讜诪谉 驻讬专讜砖 诇驻讬专讜砖讜 砖讬讛讜 讻谞讻住讬 讛驻拽专 砖讬砖 诇讛诐 讗诇驻讬讬诐 讗诪讛 诇讻诇 专讜讞 诇专' 讬讜讞谞谉 讘谉 谞讜专讬 讜诇讗 讻专讙诇讬 讛诪诪诇讗 讗诇讗 讻诇 讗讚诐 诪讜诇讬讻谉 讘专讙诇讬讜. 讚讻诇 诪讬讚讬 讚谞讬讬讚 讘讬谉 讛砖诪砖讜转 诇讬转 诇讬讛 砖讘讬转讛 讘讬谉 讛砖诪砖讜转. 讜讻讬讜谉 讚讘砖注转 砖讘讬转讛 诇讬转 诇讬讛 转讜 诇讬转 诇讬讛 讜讗驻讬诇讜 讘转专 讚谞讬讬讞讜 讞讜抓 诪谉 讛讗讚诐 讻讚讗讬转讗 讘注讬专讜讘讬谉 驻专拽 诪讬 砖讛讜爪讬讗讜讛讜. 讜谞诪爪讗 诇驻讬专讜砖 专砖"讬 讝"诇 讘讜专 讛讬讞讬讚 讻专讙诇讬讜 诪诪砖. 讜讘讜专 砖诇 讛驻拽专 讻专讙诇讬 讛诪诪诇讗. 讜谞讛专讜转 讛诪讜砖讻讬谉 讜诪注讬谞讜转 讛谞讜讘注讬谉 讗讬谞诐 讻专讙诇讬 讘注诇讬讛谉 讜诇讗 讻专讙诇讬 讛诪诪诇讗 讗诇讗 讻专讙诇讬 讻诇 讗讚诐. 讜谞诪爪讗 讚讛讗讬 诇讬砖谞讗 讚讛专讬 讛谉 讻专讙诇讬 讻诇 讗讚诐 讚讛讻讗 讗讬谞讜 讻讗讜转讜 诇砖讜谉 砖讛讝讻讬专 砖诪讜讗诇 砖讜专 砖诇 驻讟诐 讛专讬 讛讜讗 讻专讙诇讬 讻诇 讗讚诐. 讚讛讗 讛讛讜讗 诪砖诪注 砖讗讚诐 讛诇讜拽讞讜 诪讘讬讗讜 讘专讙诇讬讜 讗讘诇 讜讚讗讬 讗诐 诇拽讞讜 砖诪注讜谉 讗住讜专 诇专讗讜讘谉 诇讛讜诇讬讻讜 讗诇讗 讻专讙诇讬 砖诪注讜谉 砖讛专讬 砖讜专 讝讛 拽谞讛 砖讘讬转讛 讘讬谉 讛砖诪砖讜转 讻专讙诇讬 砖诪注讜谉 砖讗讞专 砖诇拽讞讜 讘讬讜诐 讟讜讘 讛讜讘专专 讛讚讘专 砖讛讬讛 砖诇讜. 讜讻谉 谞诪讬 讘讘讜专 砖诇 注讜诇讬 讘讘诇 讗诪专讬谞谉 讻专讙诇讬 讛诪诪诇讗 讜诪砖讜诐 讘专讬专讛 讚讛讗 诪讬诐 砖讘讘讜专 谞讬讬讞讬 讜拽谞讜 砖讘讬转讛 讻专讙诇讬讜 注讚 讻讗谉 诇砖讜谉 诪讜专讬 谞专"讜. 讜诪讛 砖讻转讘 诪讜专讬 谞专"讜 讞讜抓 诪谉 讛讗讚诐 讜讻讚讗讬转讗 讘注讬专讜讘讬谉 诇讗讜 诇诪讬诪专讗 砖讗诐 讛讜讗 讛讜诇讱 讘讘讬谉 讛砖诪砖讜转 砖讬讛讗 拽讜谞讛 砖讘讬转讛 讚讛讗 诇讬转讗 讜讻谉 驻讬专砖讜 讘转讜住'. 讗诇讗 诇讜诪专 讚讗驻讬诇讜 讛讜诇讱 讘讘讬谉 讛砖诪砖讜转 讘转专 讚谞讬讬讞 拽谞讛 砖诐 砖讘讬转讛 讻谉 谞专讗讛 诇讬.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻专讙诇讬 讛诪诪诇讗 讻讜' 拽住讘专 讬砖 讘专讬专讛 诇讛讞诪讬专 讻讜' 注讻"诇 注"砖 讜专"谞 讚讗讬转 诇讬讛 诇拽诪谉 讗驻讬' 讞诇拽讜 讙讚讬讬诐 讻谞讙讚 讙讚讬讬诐 讻讜' 讗讬谉 讗讜诪专 讻讜' 讜驻讟讜专 诪诪注砖专 讜诇讗 讗诪专讬谞谉 讬砖 讘专讬专讛 诇讛讞诪讬专 诇讞讬讬讘讜 讘诪注砖专 讬"诇 讚讛"诇 讞讜诪专讗 讚讗转讬 诇讬讚讬 拽讜诇讗 诇驻讜讟专 诪拽诇讘讜谉 讜注讬讬谉 讘专讗"砖 砖讻转讘 讚讻专讙诇讬 讛诪诪诇讗 讜讻专讙诇讬 讻诇 讗讚诐 讛讜讗 注谞讬谉 讗讞讚 讜讻"讛 讘转讜住' 驻专拽 讘讻诇 诪注专讘讬谉 注"砖:





讞讻诪转 砖诇诪讛

讙诪' 诪讬诐 讗讬谉 诪诇讞 诇讗 讜讛转谞讬讗 专' 讬讛讜讚讛 驻讜讟专 讘讬谉 讘诪讬诐 讘讬谉 讘诪诇讞 诇讗 拽砖讬讗 讻讜' 讻爪"诇. 讜谞"讘 住"讗 讜注讬拽专:


砖诐 讗诇讗 讛讗 讚转谞谉 讛诪讜爪讬讗 讻讜' 讻爪"诇:


专砖"讬 讘讚"讛 讜专讘 讗砖讬 讗诪专 讻讜' 爪"诇 讜专讘讗 讗诪专 讻讜' 讜诇讗 驻诇讬讙讬 讚讗讘讬讬 讻讜':


讘讚"讛 住讚讜诪讬转 讚拽讛 讛讬讗 诪讗讚 讻讜'. 谞"讘 驻讬专讜砖 诪诇讞 讚拽讛 拽专讜讬讛 住讚讜诪讬转 讗讘诇 住讚讜诪讬转 讗讬谞讜 讘谞诪爪讗 讻讬 讗诐 拽讜专讟讘 讘讻讜专讗 讻讚讗讬转讗 讘专讬砖 驻' 讻诇 讛讘砖专:


讘讚"讛 讜讗讬谉 讘讟诇讬谉 讛诪讬诐 讘拽讚讬专讛 诪驻谞讬 讻讜' 驻讜讟专 讘诪讬诐 转谞谉 诇讗 砖谞讗 讻讜' 讻爪"诇:


讘讚"讛 讙讞诇转 讻讜' 诪谉 讛讞专住 讗住专讜 讻讜' 讛讚"讗:


讘讚"讛 讻专讙诇讬 讗讜转讛 讛注讬专 讻讜' 讞讜抓 诇注讬讘讜专讛 驻讬' 讝讛讜 注' 讗诪讛 讜砖讬专讬讬诐:


讘讚"讛 讻专讙诇讬 讛诪诪诇讗 讻讜' 讛讜讘专专 讚诇讛讗讬 讙讘专讗 讻讜' 讻爪"诇:


讘讚"讛 诪讬诇讗讜 讻讜' 砖谞转诪诇讗讜 诇讜 砖谞注砖讛 讻讜' 讻爪"诇:


讘讚"讛 专"砖 讻讜' 拽谞讛 讜专"谞 讻讜' 讛讚"讗:





诪讛专"诐 砖讬祝

讘专砖"讬 讘讚"讛 住讚讜诪讬转 讚拽讛. 讜讘驻专拽 诇讗 讬讞驻讜专 驻讬专砖"讬 讘讛讬驻讱 诪诇讞 住讚讜诪讬转 讛讜讗 注讘 讜拽"诇:


讘专砖"讬 讘讚"讛 讜讗讬谉 讘讟诇讬谉 讻讜' 讜诪转谞讬' 驻讜讟专 讘诪讬诐 诇"砖 注讬住讛 诇"砖 拽讚讬专讛. [诇讙讬' 讛住驻专讬诐 砖诇驻谞讬谞讜 讛讘专讬讬转讜转 谞诪讬 住讜转专讜转 讗讛讚讚讬] 讜讘拽爪转 住驻专讬诐 诪讜讙讛 讘讘专讬讬转讗 拽诪讬讬转讗 专讬"讗 讘讬谉 诪讬诐 讜讘讬谉 诪诇讞 讘讟诇讬谉 讘注讬住讛. [诇讻谉 驻讬专砖"讬 讛拽讜砖讬讗 诪诪转谞讬转讬谉]:


讘专砖"讬 讘讚"讛 讻专讙诇讬 讛诪诪诇讗 讜讻"转 讗"讻 讛讜诇"诇 讛专讬 讛谉 讻专讙诇讬 讻诇 讗讚诐 讻讜' 拽住讘专 讬砖 讘专讬专讛 诇讛讞诪讬专 讻讜'. 讙诐 讘诇讗"讛 诇专讘谞谉 讚住"诇 讚讞驻爪讬 讛驻拽专 讻专讙诇讬 诪讜爪讗谉 谞专讗讛 讚讛讜讬 诪爪讬 诇讗拽砖讜讬讬 讻谉: 
讜讗"诇 诇专"谞 诇诪住拽谞讗 讚讘讬专讗 讚讛驻拽专 讛讜讗 讜住"诇 讚讗讬谉 讘专讬专讛 [讗祝 诇讛拽诇 诇驻讟讜专 诪诪注砖专. 讛讚拽"诇 诇讬讛讜讬 讻专讙诇讬 讻诇 讗讚诐] 讜讬"诇 讛讬讬谞讜 讘讚讗讜专讬讬转讗 讗讘诇 讘讚专讘谞谉 讬砖 讘专讬专讛 讻讚诇注讬诇 讗诇讬讘讗 讚专讘 讗讜砖注讬讗 [讞] 讜讛讙诪专讗 诇讗 讬讻讜诇 诇砖谞讜讬讬 讻谉 [讚诪砖诪注 诇讻讗讜专讛 讚讛拽讜砖讬讗 诪专"谞 讚讗讬谉 讘专讬专讛 拽讗讬 讗诪讛 讚讗诪专 诇诪讬 砖谞转诪诇讗 诇讜 讚诪讜讻讞 讚讬砖 讘专讬专讛] 讚讬"诇 讚诪拽砖讛 诪诪讜讚专 讛谞讗讛 讚讛讜讬 讚讗讜专讬讬转讗 讜讻"转 讛讗 拽诇讘讜谉 讚专讘谞谉 [讜讗"讻 诇讬驻讟专讜 诪拽诇讘讜谉 讚讬砖 讘专讬专讛 讘讚专讘谞谉] 诇讝"讗 诇讛讞诪讬专 讬砖 讘专讬专讛 讗讘诇 诇拽诪谉 讗讬 讗诪专讬' 讬砖 讘专讬专讛 讛讜讬 诇讛拽诇 诇驻讟讜专 诪拽诇讘讜谉. 讜讗"诇 [诇驻讬"讝 讚讗诪专讬' 讬砖 讘专讬专讛 诇讛讞诪讬专 讚讜拽讗] 诇诪讛 [诇讗] 注砖讜 专讘谞谉 讬砖 讘专讬专讛 诇讛讞诪讬专 讗驻讬诇讜 讘讚讗讜专讬讬转讗 诇注谞讬谉 诪注砖专. 讬"诇 讚讛讜讬 诪讘讬讗 讞讜诇讬谉 诇注讝专讛 讜注讬讬谉 讘专砖"讗 [砖转讬专抓 讚讛讜讛 诇讬讛 讞讜诪专讗 讚讗转讬 诇讬讚讬 拽讜诇讗 诇驻讜讟专讜 诪拽诇讘讜谉] 讜诇讗 讬讚注转讬 诪讗讬 拽讗诪专 [讚诇讗 谞讬诪讗] 讞讜诪专讗 讘讚讗讜专讬讬转讗 讚讗转讬 诇拽讜诇讗 讘诪讚专讘谞谉:





专砖"砖

讙诪专讗 讛讗 讘诪诇讞 讗住转专讜拽谞讬转. 讛注专讜讱 驻讬' 砖讛讜讗 注"砖 诪拽讜诪讜 讜谞"诇 砖讛讬讗 诪讚讬谞转 讗住讟专讞"谉 讘讗专抓 专讜住讬讗 讘讗讝讬讗 注诇 讬讚 谞讛专 讜讜讗诇讙讗 讗砖专 讬讜讘讬诇讜 诪砖诐 讛诪诇讞 注诇 讛谞讛专 讛谞讝讻专 讘专讜讘 诪讚讬谞讜转 专讜住讬讗:



砖诐 讜讛转谞讬讗 专讬"讗 诪讬诐 讜诪诇讞 讘讟诇讬谉 讘讬谉 讻讜'. 注讬' 讙讬' 诪讛专砖"诇 讜讻"谞 讛讙讬' 诪驻专砖"讬 讘讚"讛 讜讗讬谉 诪讚讻转讘 讜诪转谞讬转讬谉 讻讜' 讚讗讬诇讜 诇讙讬' 砖诇驻谞讬谞讜 讬诇"驻 讻驻砖讜讟讜 讚驻专讬讱 讗讛讘专讬讬转':



专砖"讬 讘诪砖谞讛 讚"讛 讻专讙诇讬 讛诪诪诇讗 拽住讘专 讬"讘 诇讛讞诪讬专. 讜诪诇讗 讛转讜讬"讟 讗转 讚讘专讬讜 讚转讞讜诪讬谉 讚专讘谞谉 讜讘讚专讘谞谉 拽讬"诇 讚讬"讘. 注讬' 砖"讗 转砖讜' 爪' 讜转专讗讛 砖讛转讜讬"讟 砖讙讛 讘诪讞讻"转:





讛讙讛讜转 讬注讘"抓

讙诪' 讘讚诇讬转 "诇讬讛" 砖注讜专讗. 爪"诇 讘讬讛. 讜讻谉 讘驻注诐 讛砖谞讬:





讘谉 讬讛讜讬讚注

讞植诪执砖旨讈指讛 讚旨职讘指专执讬诐 谞侄讗侄诪职专讜旨 讘旨职讙址讞侄诇侄转. 拽砖讛 讛讜讛 诇讬讛 诇诪讬诪专 谞讗诪专讜 '讘旨职讙址讞侄诇侄转 讜旨讘职砖讈址诇职讛侄讘侄转' 讚讘讻诇 讛谞讬 诪讬诇讬 讞诇讜拽 讚讬谉 讛砖诇讛讘转 诪讚讬谉 讛讙讞诇转? 讜谞专讗讛 诇讬 讘住"讚 讻讬 注讬拽专 讛讞讬讚讜砖 讛讜讗 讘讙讞诇转 讚谞拽讬讟 讘讛 讗讬住讜专讗 讗讘诇 讘讻诇讛讜 诪讬诇讬 讛讜讬 诇讛转讬专讛 讜讗讬谉 讛讛讬转专 讞讚讜砖 讘砖诇讛讘转 讻讬 讻谉 讛住讘专讛 诪讞讬讬讘转 讘诇讗讜 讛讻讬 讻讬讜谉 讚讛砖诇讛讘转 讗讬谉 讘讛 诪诪砖 诪讗讬 讗讬住讜专讗 讗讬讻讗 诇诪转诇讬 讘讛.
讗诪谞诐 注讚讬讬谉 讬砖 诇讛拽砖讜转 诇诪讛 谞拽讬讟 诇讛讜 讘住讚专 讝讛 讜诇讗 谞拽讬讟 诇讛讜 注诇 驻讬 住讚专 诪砖谞讛 讚讬诇讛讜谉? 讜谞专讗讛 诇讬 讘住"讚 讚谞拽讬讟 诇讛讜 讘讚专讱 诇讗 讝讜 讗祝 讝讜 注诇 讛讬转专 讛砖诇讛讘转 讜讛讜讗 讚诇讗 诪讘注讬讗 讘讚讬谉 讬讜诐 讟讜讘 讚拽讬诇 讗诇讗 讗驻讬诇讜 砖诇讛讘转 砖诇 讛拽讚砖 讚讞诪讬专 讜诇讗 诪讘注讬讗 讛谞讗转 讛拽讚砖 讗诇讗 讗驻讬诇讜 讛谞讗转 注讘讜讚讛 讝专讛 讚讞诪讬专讗 讟驻讬 讜诇讗 诪讘注讬讗 讛谞讗转 注讘讜讚讛 讝专讛 讚讗讬谉 讘讛 讗讬住讜专 住拽讬诇讛 讗诇讗 讗驻讬诇讜 讘注谞讬谉 砖讘转 讚讗讬转 讘讬讛 注讜谞砖 住拽讬诇讛 讜诇讗 诪讘注讬讗 讛讜爪讗讛 讚砖讘转 讚诪住转讘专讗 诪讬诇转讗 讘讛讬转讬专讗 讻讬讜谉 讚砖诇讛讘转 讗讬谉 讘讛 诪诪砖 谞诪爪讗 诇讗 讛讜爪讬讗 讻诇讜诐 讗诇讗 讗驻讬诇讜 讘诪讜讚专 讛谞讗讛 诪讞讘讬专讜 讚讛谞讗转讜 诪谉 讛砖诇讛讘转 讛讬讗 讻诪讜 讛谞讗转讜 诪谉 讛讙讞诇转 讻讬 讻诪讜 砖讛讜讗 诪转讞诪诐 诪讝讜 诪转讞诪诐 诪讝讜 讜讗讚专讘讛 讗驻砖专 砖讬转讞诪诐 诪谉 讛砖诇讛讘转 讟驻讬 注诐 讻诇 讝讛 诪讜转专 讘砖诇讛讘转讜 讜专拽 讗住讜专 讘讙讞诇转讜 诪砖讜诐 讚讗讝诇讬谞谉 讘转专 讙讜祝 讛讚讘专 砖谞讛谞讛 诪诪谞讜 砖讝讛 讬砖 讘讜 诪诪砖 讜讝讛 讗讬谉 讘讜 诪诪砖 讜诇讗 讗讝诇讬谞谉 讘转专 讛讛谞讗讛 讜讗祝 注诇 讙讘 讚讛讗讬 专讘讜转讗 讗讬转讗 谞诪讬 讘讚讬谉 讛注讘讜讚讛 讝专讛 注诐 讻诇 讝讛 讛讜住讬祝 诇讛讘讬讗 注讜讚 讛讗讬 讚讬谞讗 讚谞讚专讬诐 讚讗讬转 讘讬讛 专讘讜转讗 讟驻讬 诪砖讜诐 讚讘谞讚专讬诐 讛讜诇讻讬谉 讗讞专 讚注转 讛讗讚诐 讜讘讜讚讗讬 讝讛 讛诪讚讬专 拽驻讬讚 注诇 讛谞讗转讜 砖诇 讝讛 讘讻诇 讗讜驻谉 砖讬讙讬注 诇讜 讛谞讗讛 讜讛专讬 讛讜讗 谞讛谞讛 讘讗诪转 诪谉 讛砖诇讛讘转 讜注诐 讻诇 讝讛 讗讝诇讬谞谉 讘转专 讙讜祝 讛讚讘专 砖谞讛谞讛 诪诪谞讜 讚讻讬讜谉 讚讗讬谉 讘讜 诪诪砖 砖专讬.





讘谞讬讛讜

讞植诪执砖旨讈指讛 讚旨职讘指专执讬诐 谞侄讗侄诪职专讜旨 讘旨职讙址讞侄诇侄转. 拽砖讗 讛讜讛 诇讬讛 诇诪讬诪专 砖讈执砖旨讈指讛 讚旨职讘指专执讬诐, 讚讛讗 讗讬讻讗 讚讘专 讗讞讚 讛讗诪讜专 讘讬专讜砖诇诪讬 诪讘专讻讬谉 讘讜专讗 诪讗讜专讬 讛讗砖 注诇 讛砖诇讛讘转 讜讗讬谉 诪讘专讻讬谉 注诇 讛讙讞诇转? 讜谞专讗讛 诇讬 讘住"讚 讚讛讻讗 诪谞讛 讚讘专讬诐 砖讛诐 讞砖讬讘讜转 讘讙讞诇转 讜讙专讬注讜转 讘砖诇讛讘转 讚讗讬谉 讘讛 诪诪砖, 讗讘诇 注谞讬谉 讝讛 讚诪讘专讻讬谉 诇讛讬驻讱 砖讛讜讗 讙专讬注讜转讗 讘讙讞诇转 讜注讚讬驻讜转 讘砖诇讛讘转, 讜诇讻谉 诇讗 诪谞讛 讝讛 注诐 讞诪砖 讛谞讝讻专.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 诪砖讜诐 讜讻讜' 讜讗"转. 注讬讬谉 讘专"砖 驻"讜 诪"讙 讚砖讘讬注讬转:





讞讬讚讜砖讬 讞转"住

诪砖讜诐 讚讛讜讛 讚砖讬诇"诪 诪"砖 转讜住' 讻讗谉 讘转讞讜诪讬谉 讛讞诪讬专讜 讜讘注讬专讜讘讬' 讻转讘 诇讛讬驻讜讱 诪"讛 注"讘 讚"讛 讗讬讘注讬' 讗讬诪讗 讜讻讜' 讜诇拽"诪 讚诇注谞讬谉 住驻讬拽讗 拽讬诇 讟驻讬 讗讘诇 讛讻讗 诇注谞讬谉 讘讬讟讜诇 诪讞诪专讬' 诇讗 诪砖讜诐 讞讜诪专讗 讚转讞讜诪讬' 讗诇讗 诪砖讜诐 讚注讻"驻 注讬拽专讜 诪诪讜谞讗 讛讜讗 讜诪诪讜谞讗 诇讗 讘讟讬诇 讗注"讙 讚诪住拽讬谞谉 讚讛"诇 讗讬住讜专讗 诪"诪 讻讬讜谉 砖诪爪讜专祝 诇讝讛 砖讛讜讗 讚砖讬诇"诪 讜讬砖 讘讜 讙"讻 讻讞 诪诪讜谉 诇讗 讘讟讬诇. 诪砖讗"讻 住驻讬拽讗 讗讚专讘讗 住驻讬拽讗 讚诪诪讜谞讗 拽讬诇 讟驻讬 诇讛诪讜讞讝拽 诇诪讬诪专 讛谞讬 诪讬讗 讗讬谞讛讜 谞讬谞讛讜 讜诇讗 讗讝诇讗 诇注诇诪讗:


讻讙讜谉 砖讛讜爪讬讗讜 讘拽讬住诐 诇驻讬 住讜讙讬' 讚讘专讻讜' 谞"讙 注"讗 讛讜诪"诇 转专讜讜讬讬' 讗讬讬专讜 讘拽讬住诐 讜驻诇讬讙讬 讗讬 讗诪专讬' 拽诪讗 讗讝诇 讜诪讛 砖注拽专 诇讗 讛谞讬讞 讗讜 谞讬诪讗 讗讬住讜专讗 拽讬讬诪讗. 讜诇讗 爪专讬讻讬' 诇诪讜拽诪讬' 讘转专讬 讟注诪讗 讞讚讗 讘讚讗讚讬讬 讗讚讜讬讬 讜讞讚讗 讘拽讬住诐. 讜转讜 讚讚讜讞拽 讙讚讜诇 诇讜诪专 诪砖谞转讬谞讜 讘讚讗讚讬讬 讗讚讜讬讬 讚专讬砖讗 讘转讞讜诪讬谉 砖诇讛讘转 讘讻诇 诪拽讜诐 诇讗 砖讬讬讱 诇讜诪专 讻谉. 讜诇讜拽讬 诪转谞讬' 专讬砖讗 讘拽讬住诐 讜住讬驻讗 讘讚讗讚讬讬 讗讚讜讬讬 讛"诇 转专讬 讟注诪讬' 注讬讬谉 讘讝讛 讜谞"诇 诪砖讜"讛 诇讗 诪讬讬转讬 诇讬' 专诪讘"诐 讚诪讬讬专讜 讘讚讗讚讜讬讬 讗讚讜讬讬 讜诪砖诪注 讗驻讬' 讘拽讬住诐 谞诪讬 讗讞专讬 砖讛注诇讬转讬 讻谉 诪爪讗转讬 诪诪砖 拽专讜讘 诇讝讛 讘诪专讻讘转 讛诪砖谞讛 住讜祝 讛诇讻讜转 砖讘转 讜谞讛谞讬转讬:


讻专讙诇讬 讗谞砖讬 讗讜转讛 讛注讬专 诪"砖 转讬"讟 注诇 砖讬讟转 讛讟讜专 诪诪转谞讬' 讚诇注讬诇 诇"讜 注"讗 砖讗讬谉 诪讬讜讞讚讬谉 讛专讬 讗诇讜 讻诪拽讜诐 砖讛讜诇讻讬' 注"砖 讬"诇 讜诇讞诇拽 讛转诐 讗驻讬' 讗诇祝 砖讜转驻讬' 讗' 讬讻讜诇 诇注讻讘 注诇 讻讜诇诐 讘讻诇 注谞讬谞讬讛诐 砖诇讗 讬注砖讜 谞讙讚 专爪讜谞讜. 诪砖讗"讻 讘谞讬 讛注讬专 讗注"讙 讚讚讬谞诐 讻砖讜转驻讬' 诪"诪 讗讬谉 讛讬讞讬讚 讬讻讜诇 诇注讻讘 注诇 讛专讜讘 讜讚注转讜 讜专爪讜谞讜 讘讟讬诇 讘讚注转 讜专爪讜谉 专讜讘 讘谞讬 讛注讬专 讻诪讘讜讗专 讘砖"注 讞讜"诪 住讬' 拽住"讙. 讜注诪"砖 注讜讚 转讬"讟 讘讬砖讜讘 讚注转 讛专砖讘"讗 诇讞诇拽 讘讬谉 讘专讬专讛 讚诇注讬诇 诇讚讛讻讗 讬讜讘谞讜 讚讘专讬讜 讬讜转专 注驻"讬 诪"砖 专"谉 讘谞讚专讬' 诪"讜 注"讘 讚"讛 讗讘诇 讬砖 讘讛 讜讻讜' 讗讘诇 讛专诪讘"谉 讝"诇 讻转讘 讜讻讜' 讚讛讻讗 诇讗 砖讬讬讱 砖讬讛讬 讞爪讬 砖讘转 诇诪讝专讞 讜讞爪讬讜 诇诪注专讘 讚讗讬谉 拽谞讬谉 砖讘讬转讛 诇讞爪讬 讛讬讜诐 讻诪讘讜讗专 讘诪转谞讬' 讚注讬专讜讘讬' 诇"讞 注"讗 注"砖 讜讻讜' 注"砖. 讗讘诇 诇讚注转 专砖讘"讗 诇砖讬讟转讬' 讘讞讬讚讜砖讬讜 砖诐 诇讗 讗"砖 讻讜诇讬 讛讗讬 讚讘专讬 转讬"讟:


讻专讙诇讬 讛诪诪诇讗 驻讬专砖"讬 讚诇讞讜诪专讗 讬砖 讘专讬专讛 讜转讬"讟 讛讜住讬祝 讚讘讚专讘谞谉 讬砖 讘专讬专讛 讜讚讘专讬' 转诪讜讛讬' 诇讻讗讜专讛 讚讘讚专讘谞谉 讗诪专讬' 讬砖 讘专讬专讛 诇拽讜诇讗. 讜讛谞诇注"讚 注驻"讬 诪讛 砖驻讬' 专"谉 专"驻 讛砖讜转驻讬诐 讚讟注诐 讚讗讬谉 讘专讬专讛 讚讗讬谉 拽谞讬谉 讞诇 注诇 住驻拽 讜爪"诇 专讘谞谉 转拽谞讜 拽谞讬谉 砖诇讛诐 讛讬讬谞讜 拽谞讬谉 注讬专讜讘 砖转拽谞讜 讛诐 讬拽谞讛 诪住驻拽 讜诇专讜讘 驻注诪讬' 讛讜讗 拽讜诇讗 砖讬拽谞讛 注讬专讜讘讜 讜讛砖转讗 讗注"讙 讚讛讻讗 讗讬专注 砖讛讜讗 讞讜诪专讗 诪"诪 讗讬谉 讻讗谉 住驻讬拽讗 讚谞讬诪讗 住驻拽 讚专讘谞谉 诇拽讜诇讗 讗诇讗 讛拽谞讬谉 谞拽谞讛 讗驻讬' 注诇 讚讘专 诪住讜驻拽 讜诪诪讬诇讗 谞讜诇讚 诪讝讛 讞讜诪专讗 讜诪讬讜砖讘 谞诪讬 拽讜' 诪讛专砖"讗 讗驻讬专砖"讬 诪诇拽诪谉 讞诇拽讜 讙讚讬讬' 讜讻讜' 注讬讬' 讜拽"诇:


诪专 住讘专 讘讬专讗 讚讛驻拽专讗 诪讛 砖拽砖讛 诪驻讬专砖"讬 讚讻讗谉 注诇 诪讛 砖驻讬专砖"讬 驻"拽 讚讘"诪 讚讘砖注讜砖讛 砖诇讬讞 讬讻讜诇 诇转驻讜住 诇讘注"讞 讜注讬讬' 讛讬讟讘 讘砖"讱 讞"诪 专住"讬 拽"讛. 讻转讘转讬 讘诪拽讜诐 讗讞专 讗驻砖专 诇讗 讻"讻 专砖"讬 讗诇讗 诇驻讬 讛住讜讙讬' 讚讘"诪 讚讗诪专 讛诪讙讘讬' 诪爪讬讗讛 诇讞讘讬专讜 诇讗 拽谞讛 讞讘讬专讜 诪砖讜诐 讚讛讜讛 转讜驻住 诇讘"讞 诪砖诪注 转讜驻住 诇讘"讞 驻砖讬讟讗 诇讬' 诪住讘专转 讞讜抓. 讜讘驻"拽 讚讙讬讟讬谉 讗诪专讬' 转讜驻住 诇讘注"讞 讘讗谞讜 诇诪讞诇讜拽转 专"讗 讜专讘谞谉 诪砖诪注 转讜驻住 诇讘注"讞 讗转讬' 诪诪爪讬讗讛 讜转诇讬' 讘驻诇讜讙转讗. 注"讻 住"诇 讘诇讗 注砖讗讜 砖诇讬讞 驻砖讜讟 讚讗讬谞讜 讬讻讜诇 诇转驻讜住 诇讘注"讞 讜讗转讬' 诪爪讬讗讛 诪讘注"讞. 讗讱 讘注砖讗讜 砖诇讬讞 讗讬谉 讛住讘专讗 驻砖讜讟讛 讻诇 讻讱 讜诪讝讛 诇讗 诪讬讬专讜 专"谞 讘驻"拽 讚讘"诪 讜讘讙讬讟讬谉 诪讬讬专讜 讘注砖讗讜 砖诇讬讞 讜讘讝讛 讘讗谞讜 诇诪讞诇讜拽转 专"讗 讜专讘谞谉 讜诇专讘谞谉 讚拽讬讬"诇 讻讜讜转讬' 讗驻讬' 讘注砖讗讜 砖诇讬讞 谞诪讬 诇讗 拽谞讛 讜讛"讛 讜讻"砖 转讜驻住 诇讘注"讞 讚诇讚讬谞讗 诇讗 拽谞讛 谞诪爪讗 诇讚讬谞讗 诪讜讚讛 专砖"讬 诇讻诇 讛驻讜住拽讬诐:


讜注讜讚 讻转讘转讬 讘讞讬' 驻' 讛讻讜转讘 讚讗"谞 谞讬诪讗 诪拽专讗 诇讗 转诇拽讟 诇注谞讬 诪讜讻讞 讗驻讬' 注砖讗讜 砖诇讬讞 诇讗 诪讛谞讬. 诪"诪 讞讬讚讜砖 讚讘讻诇 讛转讜专讛 砖诇讜讞讜 讻诪讜转讜 讜讗讬谉 诇讱 讘讜 讗诇讗 讞讬讚讜砖讜 讚讜诪讬' 讚讛转诐 诇讘注讛"讘 讗讝讛专 专讞诪谞讗 砖诇讗 讬讛讬' 砖诇讬讞 诇注谞讬 讜讛讘注讛"讘 讗"讗 讘砖讜诐 [讗讜驻谉] 砖讬讝讻讛 诇注爪诪讜 讚讗诐 讬驻拽讬专 谞讻住讬' 讗讬谞讬谞讜 砖讜讘 讘注讛"讘 讜讻讬讜谉 砖讗讬谉 砖讜诐 诪爪讬讗讜' 砖讬讝讻讛 讘注讛"讘 讗讬谞讬谞讜 谞注砖讛 砖诇讬讞 讗讘诇 砖诇讬讞 诇转驻讜住 讞讜讘 讗诐 讗讜转讜 讞讜讘 讬讻讜诇 诇讻转讜讘 讛专砖讗讛 注诇讬讜 谞诪爪讗 讗诇讜 讛讬' 讛讘注诇讬' 讻讜转讘讬谉 讛专砖讗讛 讝讬诇 讜讗驻讬拽 诇谞驻砖讱 讛讬' 讬讻讜诇 诇转讜驻住讜 讗"讻 讛砖转讗 谞诪讬 讗注"讙 讚诇讗 讻' 诇讬' 讛专砖讗讛 谞注砖讛 砖诇讬讞 讜诇讗 讚诪讬 诇拽专讗 讚诇讗 转诇拽讟 讚讛转诐 讗"讗 讚讗讬讛讜 注讘讬讚. 讜诪砖讜"讛 讘砖诪注转讬谉 讚注讬拽专 诪讬诇讜讬 诪讬诐 讛讜讗 诇讛讜诇讬讻讜 讞讜抓 诇转讞讜诪讜 讜讝讛 讗"讗 诇讜 讘砖讜诐 讗讜驻谉 讗"讻 讜讗讬谞讜 谞注砖讛 砖诇讜讞讜 讗注"讙 讘注诇诪讗 讗讚诐 谞注砖讛 砖诇讬讞 诇拽讚砖 讗讞讜转讜 讗注"讙 讚讗讬讛讜 诇讗 诪爪讬 诇拽讚砖讛 诇注爪诪讜. 诪"诪 讻讬讜谉 讚讗讬转讬' 讘拽讬讚讜砖讬谉 讚注诇诪讗 谞注砖讛 砖诇讬讞. 讗讘诇 讛讻讗 讙讝讬专转 讛讻转讜讘 讛讜讗 诇讗 转诇拽讟 诇注谞讬 讻讬讜谉 砖讗讬谞讜 讬讻讜诇 诇诪讬注讘讚 讗讜转讜 讚讘专 注爪诪讜 讗注"讙 讚讗讬转讬' 讘诇拽讟 讚注诇诪讗 讜讛"谞 讻讬讜谉 砖讛讜讗 诇讗 诪爪讬 讗讝讬诇 讘转讞讜诪讜 砖诇 讝讛 诇讗 谞注砖讛 [砖诇讬讞] 讜讻谉 讛讗讬 讚专' 讬讬诪专 讘驻' 讛讻讜转讘 讬"诇 讘讝讛 讚讛转诐 诇讗 讛讜"诪 诇诪讻转讘 讛专砖讗讛 讗诪讟诇讟诇讬 讚诇讗 讛讬' 讬讻讜诇 诇讛讜爪讬讗 讘讚讬讬谞讬' 讗诇讗 注"讬 转驻讬住讛 讜诪诪讬诇讗 讗讬谞讜 谞注砖讛 砖诇讬讞 诇转驻讜住:


讜专讗讬转讬 讘驻谞讬 讬讛讜砖注 驻"拽 讚讘"诪 砖讛拽砖讛 讗讬 住"讚 讚讛诪讙讘讬' 诪爪讬讗讛 诇讞讘专讜 拽谞讗讜 讛诪讙讘讬' 讗"讻 诪讛 讛讜注讬诇讜 讞讻诪讬诐 砖诇讗 讬拽谞讛 诪讬 砖讛讙讘讬' 讘砖讘讬诇讜 诪砖讜诐 讚讞讘 诇讗讞专讬诐 讛讗 讗讻转讬 诇讬转 诇讛讜 诇讗讞专讬诐 诪讬讚讬 砖讛专讬 讬讛讬' 诇讛诪讙讘讬' 讜诇驻注"讚 诇拽"诪 砖爪专讬讱 诇讛住讘讬专 诪讗讬 讞讘 诇讗讞专讬诐 砖讬讬讱 讘诪讙讘讬' 诪爪讬讗讛 注"讻 讛讬讬谞讜 砖讛拽讘"讛 讛驻拽讬专 注讜诇诪讜 诇讘专讜讗讬讜 讜讬讛讬' 讻"注 砖讜讬诐 讝讛 讻讝讛 讜诇讗 砖讬讝讻讛 讗' 讘讚' 讬讚讬诐 讜诇讻"注 诇讬转 诇讛讜 讗诇讗 讘' 讬讚讬诐 讜讛讬讬谞讜 讝讛 砖注讜砖讛 诇讜 砖诇讬讞 诇拽谞讜转 诪爪讬讗讛 讝讜 讘注讚讜 讜讛讜讗 讘注爪诪讜 讬注住讜拽 诇注爪诪讜 讘诪拽讜诐 讗讞专. 讜诇讻"注 诇讬讻讗 讝讻讬' 讗诇讗 讘诪讛 砖讛诐 注讜砖讬诐 诇注爪诪谉 讜诇讗 讬转讻谉 讻谉 讗讘诇 讗诐 讻诇 讗' 讬讝讻讛 诇注爪诪讜 讗讬谉 讝讛 讞讜讘 讚讻诪讜 讻谉 讬讝讻讛 讻诇 讗讚诐 诇注爪诪讜 讘诪拽讜诐 讗讞专 讗砖专 讬讝诪讬谉 诇讜 讛' 讜诇讻谉 讘诪讛 砖讝讻讛 讛诪讙讘讬' 诇注爪诪讜 诇讗 讛讜讛 讞讘 诇讗讞专讬谞讬 讗讘诇 讗诐 讬讝讻讛 讘砖讘讬诇 驻诇讜谞讬 讛"诇 讞讘 诇讗讞专讬谞讬 讜讛讘谉 讝讛:





驻谞讬 讬讛讜砖注

讘转讜住' 讘讚"讛 诪砖讜诐 讚讛讜讬 讚讘专 砖讬砖 诇讜 诪转讬专讬谉 讜讻讜' 讜讗"转 讛讗 驻专砖讬' 诇注讬诇 讜讻讜' 讜讬"诇 讚讗讬谉 讛"谞 讜讻讜' 注砖"讛. 讻讜讜谞转谉 诪讘讜讗专' 讚谞讛讬 讚讛谞讱 讗诪讜专讗讬 讚诇注讬诇 讚拽砖讬讗 诇讛讜 讚诇讘讟诇讜 讘专讜讘讗 讛讜讬 诪砖诪注 诇讛讜 讚讛讻讗 讘转讞讜诪讬谉 讗驻讬诇讜 讚讘专 砖讬砖 诇讜 诪转讬专讬谉 讘讟诇 讘讞讚 诪转专讬 讟注诪讬 讻诪讜 砖讻转讘讜 讛转讜住' 诇注讬诇 诪讻诇 诪拽讜诐 诇专讘 讗砖讬 讛讜讬 讗讬驻讻讗 讚讛讗讬 讚讛讻讗 讗驻讬诇讜 诪讬谉 讘砖讗讬谞讜 诪讬谞讜 讻诪讬谉 讘诪讬谞讜 讞砖讬讘 诇讬讛. 讜讬转讻谉 讬讜转专 讟注诪讗 讚专讘 讗砖讬 诇驻讬 诪讛 砖讻转讘转讬 诇注讬诇 讚诇讗 诪讞诪专讬谞谉 讘砖讗讬谞讜 诪讬谞讜 讚诇讗 诇讘讟诇讜 讘住' 讛讬讬谞讜 诪砖讜诐 讚讛讜讬 讻讗讬诇讜 讛讜讻专 讛讗讬住讜专 讜谞住转诇拽 诪砖诐 讛讬讬谞讜 讚讜拽讗 讘讗讬住讜专 讚转诇讬讗 讘讟注诪讗 讜讞讝讜转讗 诪讛 砖讗讬谉 讻谉 诇注谞讬谉 转讞讜诪讬谉 讚诇讗 砖讬讬讱 讛讗讬 讟注诪讗 讻诇诇 讗诐 讻谉 讗讬谉 砖讜诐 住讘专讗 诇讛拽诇 讘砖讗讬谞讜 诪讬谞讜 讬讜转专 诪讘诪讬谞讜 诇诪讗讬 讚拽讬讬诪讗 诇谉 讻专讘谞谉 讚诪讬谉 讘诪讬谞讜 诪讚讗讜专讬讬转讗 拽讬诇 讟驻讬 讻谞"诇:


讜专讗讬转讬 诇讛专"谉 讝"诇 讘谞讚专讬诐 讚祝 谞"讘 砖讻转讘 讘注谞讬谉 讗讞专 讚讛讗 讚诪讞诪专讬谞谉 讘讚讘专 砖讬砖 诇讜 诪转讬专讬谉 讘诪讬谉 讘诪讬谞讜 讬讜转专 讛讬讬谞讜 诪砖讜诐 讚讻讬讜谉 讚讚讘专 砖讬砖 诇讜 诪转讬专讬谉 讛讜讗 讗"讻 讛讜讬 诪讬谉 讘诪讬谞讜 讙诪讜专 讻讬讜谉 讚讟注诪讗 砖讜讬谉 讜砖讜讬谉 讙诐 讻谉 讘讗讬讻讜转诐 讚讛讗讬 讛讬转讬专讗 讜讛讗讬 讛讬转讬专讗 诪砖讜诐 讛讻讬 讘诪讬谉 讘诪讬谞讜 讻讛讗讬 讙讜讜谞讗 诪讜讚讜 专讘谞谉 诇专' 讬讛讜讚讛 讚诇讗 讘讟讬诇 讚讚诪讬 诇讙诪专讬 讻讚诐 驻专 讜讚诐 砖注讬专 注"砖 讘讗专讬讻讜转 讜讗祝 砖讛讚讘专讬诐 专讗讜讬讬谉 诇诪讬 砖讗诪专谉 诪"诪 诇注"讚 讗讬谞谉 注讜诇讬谉 讬驻讛 诇驻讬 住讜讙讬讬转 讛砖"住 讘讻诪讛 讚讜讻转讬 讜讛谞诇注"讚 讻转讘转讬 讜诪讛 砖讬砖 诇讬 诇讚拽讚拽 注讜讚 讘讝讛 讜诪讛 砖讛拽砖讛 讘注诇 驻专讬 讞讚砖 讘住讬' 拽"讬 讘诪砖谞讛 讚砖拽诇讬诐 讘诪注讜转 砖谞诪爪讗' 讬讘讜讗专 讘拽"讗 讗讬"讛:


讘诪砖谞讛 讘讜专 砖诇 讬讞讬讚 讜讻讜' 讜砖诇 讗谞砖讬 讗讜转讛 讛注讬专 讻专讙诇讬 讗谞砖讬 讗讜转讛 讛注讬专 讜驻讬专砖"讬 讗诇驻讬诐 诇讻诇 专讜讞 讜讻讜' 注讻"诇. 诪砖诪注 诪驻讬专讜砖讜 讚讗驻讬诇讜 讗诐 注讬专讘 砖讜诐 讗讚诐 诪讗谞砖讬 讛注讬专 诇讗讞讚 诪谉 讛爪讚讚讬诐 讗驻讬诇讜 讛讻讬 讗住讜专 诇讛讜诇讬讻谉 讬讜转专 诪讗诇驻讬诐 诪诪拽讜诪谉 讛专讗砖讜谉 讗讘诇 讛专"谉 讝"诇 讻转讘 讚讻诇 讗谞砖讬 讗讜转讛 讛注讬专 讛讬讬谞讜 砖讻诇 诪讬 砖诪诪诇讗 诪讗谞砖讬 讗讜转讛 讛注讬专 讬砖 诇讛诪讬诐 转讞讜诐 砖诇 讛诪诪诇讗 讚讘讚专讘谞谉 讬砖 讘专讬专讛 讜讻谉 讻转讘 诪讛专砖"诇 讘讬砖"砖 讘砖诐 讛专砖讘"讗 讝"诇 讜讻谉 讛讜讗 讘砖"注 讗"讞 住讬' 爪"讝 讜诇讻讗讜专讛 砖讛讜爪专讻讜 诇驻专砖 诪讟注诐 讘专讬专讛 讚讗诐 诇讗 讻谉 讗讬谉 砖讜诐 讟注诐 诇讜诪专 砖讛谉 讻专讙诇讬 诪讬 砖诪讬诇讗谉 专讗砖讜谉 讚讛讗 注讬拽专 讚讬谉 砖讘讬转转 转讞讜诪讬谉 诇讗 砖讬讬讱 讻诇诇 讘砖讘转 讜讬讜诐 讟讜讘 注爪诪谉 专拽 讘讘讬谉 讛砖诪砖讜转 讗诇讗 注诇 讻专讞讱 诪砖讜诐 讘专讬专讛 讗转讬谞谉 注诇讛:


讗诇讗 讚诇驻讬 讝讛 拽砖讬讗 诇讬 讟讜讘讗 讚讗诐 讻谉 转讬拽砖讬 诪转谞讬转讬谉 讚讛讻讗 注诇讬讛 讚专讘讬 讬讜讞谞谉 讚讗诪专 讘砖诪注转讬谉 讚诇注讬诇 讙讘讬 讞讘讬转 讜讘讛诪讛 讚讗驻讬诇讜 讘转讞讜诪讬谉 讗讬谉 讘专讬专讛 讜讗祝 注诇 讙讘 讚讛讱 诪讬诇转讗 讚讘专讬专讛 讗驻讬诇讜 讘讚专讘谞谉 驻诇讜讙转讗 讚转谞讗讬 讛讬讗 讻讚讗讬转讗 讘注讬专讜讘讬谉 诪讘专讬讬转讗 讚讗讬讜 诪讻诇 诪拽讜诐 讛讗 砖诪注讬谞谉 诇专讘讬 讬讜讞谞谉 讚讗诪专 讛诇讻讛 讻住转诐 诪砖谞讛 讜讗祝 砖讗讬谞讬 讻讚讗讬 诪讻诇 诪拽讜诐 诪讝讜 讛专讗讬讛 讜诪住讘专讗 驻砖讜讟讛 谞"诇 注讬拽专 讻驻讬专砖"讬 讚讛讗讬 讻讗谞砖讬 讗讜转讛 讛注讬专 讛讬讬谞讜 讗诇驻讬诐 诇讻诇 专讜讞 诪诪拽讜诐 讛诪讬诐 注爪诪谉 讚讗注"讙 讚拽讬"诇 讻专讘谞谉 讚专"讬 讘"谞 讚讞驻爪讬 讛驻拽专 讗讬谞谉 拽讜谞讬谉 砖讘讬转讛 讛讬讬谞讜 讘讛驻拽专 诪诪砖 诪砖讗"讻 讛讻讗 讚讛诪讬诐 谞讙专专讬谉 讗讞专 讗谞砖讬 讗讜转讛 讛注讬专 讜讘专讬专讛 讙诪讜专讛 谞诪讬 诇讗 砖讬讬讱 讘讛讜 诪砖讜诐 讛讻讬 诪讜讚讜 讞讻诪讬诐 砖拽谞讜 砖讘讬转讛 讘诪拽讜诪谉 讜讚讜拽讗 砖诇 注讜诇讬 讘讘诇 砖讬讬讱 诇讜诪专 砖讛谉 讻专讙诇讬 诪讬 砖诪诪诇讗 讻讬讜谉 砖讛谉 讻讛驻拽专 讜讘讚讬谉 讛讬讛 砖讬讛讬讛 讻专讙诇讬 讻诇 讗讚诐 讻诪讜 砖驻讬专砖"讬 讗诇讗 诪砖讜诐 讚讜讚讗讬 诇讻"注 讗诪专讬谞谉 讘专讬专讛 诇讛讞诪讬专 讻讚驻专讬砖讬转 诇注讬诇 讚讛讗 专"讬 谞诪讬 诪住驻拽讗 诇讬讛 讜诇讞讜诪专讗 讛讗 讚讗诪专 讗讬谉 讘专讬专讛 诇讗 砖谞讗 诪讚讗讜专讬讬转讗 讜诇讗 砖谞讗 诪讚专讘谞谉 讜诇讗 诇讛拽诇 讜讘讝讛 诪讚讜拽讚拽 讛讬讟讘 诇砖讜谉 专砖"讬 讘讚讬讘讜专 讛住诪讜讱 讚讬砖 讘专讬专讛 诇讛讞诪讬专 讻谞"诇 讜讚讜拽 讛讬讟讘:





讬讚 讚讜讚

专讘 讗砖讬 讗诪专 诪砖讜诐 讚讛讜讛 讚讘专 砖讬诇状诪 讛专诪讘状诐 讘驻讟状讜 诪讛诇讻讜转 诪讗讻诇讜转 讗住讜专讜转 讻转讘 讬专讗讛 诇讬 讚讚讘专 砖讬砖 诇讜 诪转讬专讬谉 砖诇讗 讘讟诇 讛讜讗 讘诪讬谞讜 讜讻转讘 注诇讬讜 讛专讗讘"讚 诪砖谞讛 砖诇讬诪讛 讛讬讗 讜讻转讘 讛讻状诪 讚讻讜讜谞转 讛专讗讘状讚 诇诪砖谞讛 讚讬讚谉 讜诇讻讗讜专讗 讚讘专讬讜 转诪讜讛讬谉 砖讛专讬 诪砖诪注 讚讛专讗讘状讚 诇讗 讘讗 诇讛砖讬讙 注诇 讛专诪讘"诐 注诇 注讬拽专 讚讬谞讜 讚诪讜讚讛 讛讜讗 讚讘讟诇 专拽 讚拽砖讬讗 诇讬讛 诇诪讛 讻转讘 讬专讗讛 诇讬 讜讗状讻 讗讬谉 诪住讜讙讬讗 讝讜 专讗讬壮 讗讚专讘讛 诇讻讗讜专讗 诪砖诪注 诇讛讬驻讜讱 讚诇讗 讘讟讬诇 注讚 砖讛讜爪专讻讜 讛转讜住驻讜转 诇转专抓 讜讻谉 讛专砖讘状讗 讘转砖讜讘讛 砖讛讘讬讗 讛讻"诪 砖诐 转讬专抓 讻转讬专抓 讛转讜住驻讜转 讜爪状诇 讚讻讜讜谞转 讛专讗讘状讚 诇驻讬 讛讻状诪 诇砖讗专 讗诪讜专讗讬 讚诇讗 驻讬专砖讜 讻专讘 讗砖讬 讚讜讜讚讗讬 专讘 讗砖讬 住讘专 讚讗驻讬诇讜 砖诇讗 讘诪讬谞讜 诇讗 讘讟讬诇 讗诪谞诐 砖讗专 讗诪讜专讗讬诐 砖诇讗 转讬专爪讜 讻专讘 讗砖讬 讘注状讻 住状诇 讚诪讬谉 砖诇讗 讘诪讬谞讜 讘讟讬诇 讗驻讬诇讜 讘讚讘专 砖讬砖 诇讜 诪转讬专讬谉. 讜诪"诪 诇讗 讬爪讚拽 诪砖谞讛 砖诇讬诪讛 讛讬讗 讚注讻状驻 诪谉 讛诪砖谞讛 诇讻讗讜专讛 诪砖诪注 讛讛讬驻讜讱 讜注讬讬谉 驻专状讞 住讬诪谉 拽状讘 诪拽专讗讬 拽讚砖 拽状诇:


讛讙讞诇转 讻专讙诇讬 讛讘注诇讬诐. 砖注专 讛诪诇讱 讞状讗 讚祝 谞状讞:


讙讞诇转 砖诇 讛拽讚砖. 砖注专 讛诪诇讱 讞状讗 讜讬状讜 注"讚 拽专讘谉 讗诇讬爪讜专 驻"讟 爪'. 讜注讬讬谉 诪状砖 驻住讞讬诐 讚祝 讻状讝:


讙讞诇转 砖诇 注状讝. 讻转讘 讛专讗状砖 讘砖诐 讛讬专讜砖诇诪讬 诪讘专讻讬谉 注诇 讛砖诇讛讘转 讜讛讗 讚讗讬转讗 讘讘专讻讜转 讚讗讬谉 诪讘专讻讬谉 注诇 讛谞专 砖诇 注讻讜状诐 讛讬讬谞讜 讻砖讬砖 注诪讛 讙讞诇转 讜讛拽砖讛 讘砖注专 讛诪诇讱 讞状讗 讚祝 讜讬讜 注"讚 讚讛讗 注状讝 拽讬诇讗 诪讛拽讚砖 讚讛讗 砖诇讛讘转 砖诇 讛拽讚砖 诇讗 谞讛谞讬谉 讜诇讗 诪讜注诇讬谉 讜砖诇 注"讝 诪讜转专 讜讗诇讜 讘讛拽讚砖 讙讜驻讗 讗砖讛 讛讬壮 讘讜专专转 诇讗讜专 讘讬转 讛砖讜讗讘讛 讗注状驻 砖讬砖 注诪讛 讙讞诇转 讜诇注状讚 讜讜讚讗讬 讛讗 讚拽讗诪专 讘讬专讜砖诇诪讬 讚诪讘专讻讬谉 注诇 讛砖诇讛讘转 讛讬讬谞讜 注诇 砖诇讛讘转 砖诇 谞专 讚讚讜讞拽 诇讜诪专 讚诪讬讬专讬 讘砖诇讛讘转 诇讘讚. 讜讘讙讜讜谞讗 讚诪讜拽讬 讘讙诪专讗 讚讻诇 讻讬 讛讗讬 讛讜讛 诇讬' 诇讬专讜砖诇诪讬 诇驻专讜砖讬 讗诇讗 讜讜讚讗讬 讘砖诇讛讘转 砖诇 谞专 拽讗诪专 讚讝讛 诇讗 诪拽专讬 讙讞诇转 讛驻转讬诇讛 砖诇 谞专 砖谞砖专祝 讗讘诇 讛转诐 讘讘专讻讜转 诪讬讬专讬 诪砖诇讛讘转 砖诇 讙讞诇转 砖诇 注抓 讚讛讗 讬砖 讘讜 诪诪砖 讚讛转诐 讛讙讞诇转 讜讜讚讗讬 讗住讜专讛 讜讗状讻 讙讘讬 讗讜专 讘讬转 讛砖讜讗讘讛 砖诐 讛讬讛 专拽 砖诇讛讘转 诪谞专 讜诇讬讻讗 讙讞诇转 诪诪砖 诇驻讬讻讱 砖专讬 讜注状砖 讘砖注专 讛诪诇讱 讜注讜讚 讘讚祝 谞状讞. 拽专讘谉 讗诇讬爪讜专 驻状讚. 驻专砖转 讛讻住祝 诪状讙 注讚 诪状讚. 讬爪讞拽 讬专谞谉 讚壮 注状讚:


讛诪讜爪讬讗 砖诇讛讘转. 讛专诪讘状诐 驻讬状讞 诪讛诇讻讜转 砖讘转 讻转讘 住转诐 讛诪讜爪讬讗 砖诇讛讘转 驻讟讜专 讜诇讗 讻转讘 讚讗讚讬壮 讗讚讜讬壮 讜拽砖讛 诇诪讛 诇讗 诪讞诇拽 讻讞讬诇讜拽 讛讙诪专讗 讜砖讜讘 专讗讬转讬 讘诪专讻讘转 讛诪砖谞讛 砖讛拽砖讛 讻谉. 讜诪讛 砖转讬专抓 讘驻讻状讟 讛讜讗 讚讜讞拽 讙讚讜诇 讙诐 讘讞讝讜谉 注讜讘讚讬壮 讚祝 专讻状讚 讛谞讬讞 讘拽讜砖讬讗 讜讗驻砖专 讚讛专诪讘状诐 诇讗 讛讜爪专讱 诇驻专砖 讻讬讜谉 讚讗诪专 讛诪讜爪讬讗 砖诇讛讘转 诪砖诪注 讜讜讚讗讬 讚砖诇讛讘转 诇讞讜讚 讛讜讗 讜诇讗 讚讘专 讗讞专. 讜讗讚专讘讛 讘讘专讬讬转讗 讚讞讬讬讘 爪专讬讱 诇讚讞讜拽讬 砖讛讜爪讬讗 讘讚讘专 讗讞专 讜注讚讬讬谉 爪状注. 讜砖讜讘 专讗讬转讬 诇讛驻专状讞 讘谞讬诪讜拽讬讜 讜讘专讗砖讜谉 诇爪讬讜谉 砖注诪讚讜 讙状讻 注诇 讝讛 讜注讬讬谉 讬爪讞拽 讬专谞谉 住壮 注状讘:


讻专讙诇讬 讗谞砖讬 讗讜转讛 讛注讬专. 驻专讬 讞讚砖 讘诪讬诐 讞讬讬诐 讙壮 注状讙:


讜砖诇 注讜诇讬 讘讘诇. 拽专讘谉 讗诇讬爪讜专 拽注"讝 注"讚:


诪诇讗 讜谞转谉 诇讞讘讬专讜. 注讬讬谉 注状讝 住"讘 讚"讛 诇拽讜讟 诇讬:

